**UPUTE ZA PRIJAVITELJE**

**Poziv na dodjelu bespovratnih sredstava**

**….. Priprema i provedba programa unaprjeđenja javne kulturne infrastrukture**

SADRŽAJ

[1. Opće informacije 3](#_Toc130301464)

[2. Prihvatljivost prijavitelja (i ako je primjenjivo partnera) i kriteriji isključenja 17](#_Toc130301465)

[3. Prihvatljivost operacije/projekta 22](#_Toc130301466)

[4. Prihvatljivost aktivnosti 30](#_Toc130301467)

[5. Opći zahtjevi koji se odnose na prihvatljivost troškova operacije/projekta 33](#_Toc130301468)

[6. Horizontalna načela 35](#_Toc130301469)

[7. Podnošenje projektnog prijedloga 36](#_Toc130301470)

[8. Pitanja i odgovori 37](#_Toc130301471)

[9. Objava rezultata Poziva 37](#_Toc130301472)

[10. Postupak odabira operacija/projekata 37](#_Toc130301473)

[11. Povlačenje projektnog prijedloga 41](#_Toc130301474)

[12. Sklapanje ugovora 41](#_Toc130301475)

[13. Prigovori 42](#_Toc130301476)

[14. Pritužbe na Fondove 44](#_Toc130301477)

[15. Zaštita osobnih podataka 45](#_Toc130301478)

1. **Opće informacije**

Pozivom na dodjelu bespovratnih sredstava Priprema i provedba programa unaprjeđenja javne kulturne infrastrukture (u daljnjem tekstu: Poziv) definiraju se vrsta Poziva, pravila o načinu podnošenja, zaprimanja i registracije projektnih prijedloga, rok za podnošenje projektnih prijedloga, ukupno raspoloživa bespovratna sredstva za dodjelu u okviru Poziva, kriteriji na temelju kojih se bespovratna sredstva dodjeljuju, postupak odabira projekata, način provedbe postupka odabira projekata, najviši, odnosno najniži iznos bespovratnih sredstava koji se može dodijeliti, pravila izjavljivanja prigovora i rješavanja o izjavljenom prigovoru, pravila zaštite osobnih podataka te druga pravila na temelju kojih se dodjeljuju bespovratna sredstva u okviru programa iz područja konkurentnosti i kohezije u financijskom razdoblju 2021.-2027.

Ove Upute sastavni su dio dokumentacije Poziva.

|  |
| --- |
| **Važno!**  U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti eventualna ažuriranja (izmjene i/ili dopune) dokumentacije Poziva, obavijesti te pitanja i odgovore koji se odnose na Poziv, pri čemu se sve objavljuje.  Prijavitelji se posebice trebaju upoznati s uvjetima ugovora o dodjeli bespovratnih sredstava (u daljnjem tekstu: ugovor) u kojem se definiraju prava i obveze strana ugovora, uključivo prijavitelja u ulozi korisnika bespovratnih sredstava. Predmetni uvjeti sastavni su dio dokumentacije Poziva.  RAČUNANJE ROKOVA: Rok je vremensko razdoblje koje se računa na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj od kojeg treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. Ukoliko se radi o radnim danima, subote, nedjelje i blagdani utječu na početak roka te rok počinje prvi idući radni dan. |

Provedba ovog Poziva utvrđena je zakonodavnim okvirom na razini Europske unije i Republike Hrvatske. Zakonodavni okvir Europske unije uključuje:

* Uredbu (EU) br. 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.)
* Uredbu (EU) br. 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu (SL L 231, 30.6.2021.)
* Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 ( SL L 193, 30.7.2018.).

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno. Ako je riječ o dodatnim ili novim uvjetima koji se ispunjavaju na temelju odluke države članice, Koordinacijsko tijelo i/ili Upravljačko tijelo zadržavaju pravo definirati poseban način i/ili trenutak primjene tih uvjeta:

Institucionalni okvir za provedbu programa iz područja konkurentnosti i kohezije u financijskom razdoblju 2021.-2027. (u daljnjem tekstu: Program) utvrđuje se na temelju Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21), Uredbe o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“, broj 96/22) i UREDBE O TIJELIMA U SUSTAVU UPRAVLJANJA I KONTROLE ZA PROVEDBU PROGRAMA IZ PODRUČJA KONKURENTNOSTI I KOHEZIJE ZA FINANCIJSKO RAZDOBLJE 2021.- 2027. („Narodne novine“, broj 96/22, u daljnjem tekstu: Uredba VRH).

Na ovaj Poziv primjenjuju se i sljedeći dodatni propisi:

* Program Konkurentnost i kohezija 2021.-2027.;
* Nacionalna razvojna strategija Republike Hrvatske do 2030. godine (NN 13/21);
* Nacionalna strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu (NN 46/20);
* Nacionalni plan razvoja kulture i medija za razdoblje od 2023. do 2027. godine[[1]](#footnote-2);
* Dugoročna strategija obnove nacionalnog fonda zgrada do 2050. godine (NN 140/20);
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR);
* Zakon o provedbi Opće uredbe o zaštiti podataka (NN 42/18);
* Zakon o zaštiti i očuvanju kulturnih dobara (NN 69/99, 151/03, 157/03 Ispravak, 87/09, 88/10, 61/11, 25/12, 136/12, 157/13, 152/14);
* Zakon o udrugama (NN 74/14, 70/17 i 98/19)
* Zakon o kulturnim vijećima i financiranju javnih potreba u kulturi (NN 83/22);
* Zakon o ustanovama (NN 76/93, 29/97, 47/99, 35/08, 127/19, 151/22);
* Obavijest Komisije o pojmu državne potpore iz članka 107. stavka 1. Ugovora o funkcioniranju Europske unije (2016/C 262/01)
* Zakon o državnim potporama (NN 47/14, 69/17);
* Zakon o regionalnom razvoju Republike Hrvatske (NN 147/14, 123/17, 118/18);
* Odluka o razvrstavanju jedinica lokalne i područne (regionalne) samouprave (NN 132/17),
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20);
* Zakon o brdsko-planinskim područjima (NN 12/02, 32/02, 117/03, 42/05, 90/05, 80/08, 148/13 i 147/14);
* Zakon o otocima (NN 116/18, 73/29, 70/21);
* Zakon o potpomognutim područjima (NN 118/18);
* Zakon o prostornom uređenju i gradnji (NN 153/13, 65/17, 114/18, 39/19, 98/19, 67/23);
* Zakon o zaštiti prirode (NN 80/13, 15/18, 14/19, i 127/19);
* Zakon o zaštiti okoliša (NN 80/13,153/13, 78/15, 12/18 i 118/18);
* Zakon o klimatskim promjenama i zaštiti ozonskog sloja (NN 127/19);
* Uredba o procjeni utjecaja zahvata na okoliš (NN 61/14 i 3/17);
* Zakon o javnoj nabavi (NN 120/16 i 114/22);
* Zakon o sprječavanju sukoba interesa (NN 143/21);
* Zakon o gradnji (NN153/13, 20/17, 39/19 i 125/19);
* Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20 i 74/22);
* Tehnički propis o racionalnoj uporabi energije i toplinskoj zaštiti u zgradama (NN 128/15, 70/18, 73/18, 86/18 i 102/20);
* Preporuke za primjenu mjera energetske učinkovitosti na graditeljskoj baštini;
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08 i 112/12);
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Tehnički propis osiguranja pristupačnosti građevina osobama s invaliditetom i smanjene pokretljivosti (NN 12/23)[[2]](#footnote-3);
* Tehničke smjernice za pripremu infrastrukture za klimatske promjene u razdoblju 2021.–2027.[[3]](#footnote-4);
* Ostali akti i tehnički propisi doneseni na temelju gore navedenih zakona ili drugi relevantni propisi, pri čemu ističemo propise iz područja:
  + prostornog uređenja, gradnje i energetske učinkovitosti <https://mpgi.gov.hr/pristup-informacijama-16/zakoni-i-ostali-propisi/88>
  + kulturne baštine <https://min-kulture.gov.hr/eu-kultura/kulturna-bastina/propisi-smjernice-preporuke/19898>
  + zaštite okoliša i prirode <https://mingor.gov.hr/o-ministarstvu-1065/djelokrug/uprava-za-zastitu-prirode-1180/zakoni-i-propisi-1224/1224> i

<https://mingor.gov.hr/o-ministarstvu-1065/djelokrug/uprava-za-procjenu-utjecaja-na-okolis-i-odrzivo-gospodarenje-otpadom-1271/procjena-utjecaja-na-okolis-puo-spuo/7370>

**Strateški okvir:**

Na ovaj Poziv primjenjuju se Pravila za provedbu programa iz područja konkurentnosti i kohezije za financijsko razdoblje 2021.- 2027. koja donosi čelnik Upravljačkog tijela, i koja su objavljena na <https://strukturnifondovi.hr/pravila-pkk-2021-2027/>.

U skladu s Uredbom VRH, Ministarstvo regionalnoga razvoja i fondova Europske unije obavlja ulogu Upravljačkog tijela (UT), a Središnja agencija za financiranje i ugovaranje programa i projekata Europske unije (SAFU) je posredničko tijelo razine 2 (PT 2).

Prioritet i specifični cilj Programa primjenjiv na Poziv: Prioritet 6. Jačanje zdravstvenog sustava; promicanje socijalnog uključivanja, obrazovanja i cjeloživotnog učenja, Specifični cilj RSO4.6. Jačanje uloge kulture i održivog turizma u gospodarskom razvoju, socijalnoj uključenosti i socijalnim inovacijama

Predmet Poziva: Ulaganja u unapređenje javne kulturne infrastrukture\*.

*\*Pod javnom kulturom infrastrukturom podrazumijevaju se zgrade javne namjene (prema čl. 3., stavku 40. Zakona o gradnji) koje su namijenjene obavljanju kulturne djelatnosti. Pod „namijenjene obavljanju kulturne djelatnosti“ podrazumijevaju se zgrade koje se trenutno koriste za obavljanje kulturne djelatnosti te zgrade koje su trenutno (u trenutku predaje projektnog prijedloga) nekorištene, tj. u njima se ne obavljaju nikakve aktivnosti. Iako je definirano u navedenom članku Zakona o gradnji, napominjemo da se, u slučajevima u kojim se samo dio zgrade koristi za obavljanje kulturne djelatnosti, projektne aktivnosti trebaju odnositi na dio zgrade u kojem se obavlja kulturna djelatnost i uvjeti Poziva odnose se na taj dio zagrade. Ulaganja koja se odnose na ostatak zgrade (u kojem se ne obavljaju kulturne djelatnosti) moguća su u minimalnom obliku isključivo ukoliko se dokaže izrazita nužnost istih za funkcioniranje dijela zgrade u kojem se obavljaju kulturne djelatnosti (npr. nije prihvatljivo financiranje energetske obnove (cijele) zgrade koja u prizemlju ima kulturnu ustanovu (npr.) knjižnicu, a na preostala tri kata stambeno/poslovni prostor).*

Svrha Poziva: Povećanje pristupačnosti i sudjelovanja u kulturnom životu svih građana, osobito pripadnika ranjivih skupina i stvaranje preduvjeta za razvoj inovativnih usluga u kulturi

Vrsta Poziva: Otvoreni

Modalitet Poziva: Trajni

Pokazatelji operacije/projekta:

Za potrebe praćenja postignuća, Prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti svojim projektom. Radi se o sljedećim pokazateljima, koji se navode prijavnom obrascu:

|  |  |  |
| --- | --- | --- |
| **Pokazatelj** | **Jedinica mjere** | **Opis i izvor provjere** ostvarenja postignuća |
| RCR77 - Posjetitelji kulturnih i turističkih lokacija za koje je primljena potpora | *posjetitelji/godina* | *Pokazatelje se odnosi na broj posjetitelja ili korisnika lokaliteta, odnosno obnovljene javne kulturne infrastrukture koja je predmet projekta.*  *Početna vrijednost odnosi se na broj osoba koje su posjetile ili su korisnici podržane javne kulturne infrastrukture u 2022. godini[[4]](#footnote-5). Broj mora biti utemeljen na* *službenim podacima o broju posjetitelja (sustav praćenja, evidencije i slično, ovisno o konkretnoj situaciji). S obzirom na to da se poziv odnosi na obnovu javne kulturne infrastrukture koju koristi ustanova starija od 6 mjeseci od objave Poziva, početna vrijednost ne bi trebala biti 0. U iznimnim slučajevima, isto je moguće ali je prijavitelj dužan obrazložiti isto u projektnom prijedlogu.*  *Ciljna vrijednost odnosi se na procijenjeni ukupni broj osoba koje su posjetile ili su korisnici podržane kulturne infrastrukture u razdoblju od jedne godine od završetka projekta (isteka razdoblja provedbe), a koji je veći u odnosu na onaj iz bazne godine.*  *Ostvarenje pokazatelja utvrđivat će se usporedbom stvarno ostvarenog broja posjetitelja u razdoblju od jedne godine od završetak projekta u odnosu na procijenjeni broj osoba koje su posjetile ili su korisnici podržane kulturne infrastrukture u razdoblju od jedne godine od završetka projekta (isteka razdoblja provedbe) iz projektnog prijedloga. Dakle, o pokazatelju se izvještava* ***jednokratno*** *po isteku jedne godine od isteka razdoblja provedbe projekta.* |
| RCO77 - Broj kulturnih i turističkih lokacija za koje je primljena potpora | *Broj (kulturne i turističke lokacije za koje je primljena potpora)* | *Broj ulaganja (projekata) u obnovu javne kulturne infrastrukture.* *Početna vrijednost uvijek je 0, a ciljna vrijednost 1.*  *Ostvarenje pokazatelja utvrđivat će se, odnosno o pokazatelju se izvještava* ***jednokratno*** *po isteku razdoblja provedbe projekta (u završnom izvješću o provedbi).* |

U slučaju neostvarenja pokazatelja primjenjuju se financijski ispravci, u skladu sa sljedećem metodologijom:

**Metodologija za određivanje financijskih ispravaka zbog neostvarenja pokazatelja:**

Prilikom izračuna financijskih korekcija uzimaju se u obzir oba pokazatelja definirani Uputama za prijavitelje (tablica iznad).

Financijska korekcija se određuje u odnosu na **prosjek ostvarenosti pokazatelja na razini projekta.** Na temelju definiranog omjera (%) ostvarenosti za svaki pojedini pokazatelj izračunava se prosječna vrijednost ostvarenosti odabranih pokazatelja na razini projekta (npr. ako je ostvarenost jednog pokazatelja 86%, a drugog 100%, prosječna vrijednost ostvarenosti pokazatelja na razini projekta iznosi 93%). Prosječnoj vrijednosti ostvarenosti odabranih pokazatelja na razini cjelokupnog projekta pridružuju se zatim stope korekcija kako je definirano u tabličnom prikazu (niže). **Umnoškom stope korekcije i iznosa ukupno odobrenih bespovratnih sredstava izračunava se iznos za povrat.**

Financijska korekcija za neostvarenje pokazatelja se ne kumulira s financijskim korekcijama utvrđenima po nekoj drugoj osnovi.

**1. Korak: izračun ostvarenja svakog pojedinog pokazatelja**

Ostvarenje pokazatelja predstavlja omjer (%) ostvarene vrijednosti pokazatelja u odnosu na ciljnu vrijednost pokazatelja sukladno ugovoru o dodjeli bespovratnih sredstava. Ako je tijekom provedbe projekta bilo izmjena (dodataka) ugovora o dodjeli bespovratnih sredstava kojima se mijenja ciljna vrijednost pokazatelja, u obzir se uzimaju izmijenjene vrijednosti.

**2. Korak: izračun prosječne stope krajnjeg ostvarenja pokazatelja na razini projekta**

Prema definiranim stopama ostvarenja pokazatelja u prvom koraku, izračunava se prosjek ostvarenja na razini pojedinog projekta, odnosno u omjer se stavlja ostvarenje pokazatelja predviđenih metodologijom. Za potrebe izračuna, ako je stopa ostvarenja pojedinog pokazatelja u 1. koraku iznosila više od 100%, u obzir se uzima 100%, te u slučaju negativne stope ostvarenja, u obzir se uzima 0%.

**Primjer 1a:**

|  |  |  |  |
| --- | --- | --- | --- |
| Pokazatelj neposrednih rezultata | Ciljna vrijednost 2023. | Ostvarena vrijednost 2023. | Stopa ostvarenja |
| Pokazatelj 1 | 200 | 120 | 60% |
| Pokazatelj 2 | 200 | 100 | 50% |

|  |
| --- |
| ***Koeficijent ostvarenja=(60+50)/2=55%*** |

1. **Korak: određivanje stope korekcije**

Ovisno o koeficijentu ostvarenja, utvrđuje se odgovarajuća stopa korekcije kako je opisano u Tablici 1.

*Tablica 1. Pragovi za određivanje stope korekcije u odnosu na koeficijent ostvarenja pokazatelja*

|  |  |
| --- | --- |
| Koeficijent ostvarenja | Stopa korekcije |
| 65% ili više | 0% |
| ispod 65%, ali ne manje od 60% | 2% |
| ispod 60%, ali ne manje od 50% | 5% |
| ispod 50% | 7% |

Metodologijom se propisuju korekcije koje će se primjenjivati, ovisno o ostvarenosti pokazatelja kako je prijavljeno u završnom izvješću o provedi (u slučaju pokazatelja RCO77) i izvješću nakon prve godine provedbe projekta (u slučaju pokazatelja RCR77), u odnosu na ostvarenost pokazatelja u roku definiranom u uputama za prijavitelje odnosno ugovoru o dodjeli bespovratnih sredstava.

**4. Korak: provjera mogućnosti smanjenja korekcije**

U četvrtom koraku provjerava se postoji li osnova za umanjenje korekcije.

U tablici u nastavku utvrđena su pitanja po osnovi kojih se može donijeti odluka o nepostojanju okolnosti za primjenu financijske korekcije ili pak odluka o umanjenju financijske korekcije. Odgovor na svako pitanje unutar svake kategorije mora biti pozitivan i dokazan, kako bi se donijela odluka o neprimjeni ili umanjenju korekcije.

|  |  |  |
| --- | --- | --- |
| Kontrolna pitanja | Odgovor | Pripadajući postotak umanjenja |
| Kategorija: viša sila | | |
| Nastup više sile | **√** | 100% |
| Je li korisnik jasno opisao način utjecaja više sile na provedbu projektnih aktivnosti i ostvarenje pokazatelja? | **√** |
| Kategorija: važne promjene | | |
| Nastup društveno-gospodarskih ili okolišnih čimbenika, važne promjene u gospodarskim ili okolišnim uvjetima u državi članici | **√** | 100% |
| Je li korisnik jasno opisao i dokazao način utjecaja važnih promjena na provedbu projektnih aktivnosti i ostvarenje pokazatelja? | **√** |
| Kategorija: druge objektivne okolnosti | | |
| Je li korisnik samostalno identificirao druge objektivne okolnosti koje su utjecale na ostvarenje pokazatelja (nakon što su se dogodile)? | **√** | 50% |
| Je li korisnik poduzeo odgovarajuće mjere kako bi umanjio njihov učinak? | **√** |
| Jesu li mjere poduzete pravovremeno (bez odgode od trenutka definiranja mjere)? | **√** |

**Ukupno raspoloživa bespovratna sredstva Poziva:** 70.000.000,00 EUR iz Europskog fonda za regionalni razvoj (dalje: EFRR).

**Najviši iznos bespovratnih sredstava** iz EFRR-a koji se može dodijeliti u okviru Poziva iznosi 6.000.000,00 EUR po pojedinačnom projektnom prijedlogu. Najniži iznos bespovratnih sredstava EFRR-a koji se može dodijeliti u okviru Poziva iznosi 200.000,00 EUR po pojedinačnom projektnom prijedlogu.

Dodatni zahtjevi vezani uz iznos bespovratnih sredstava Poziva: Ukupni troškovi projekta nisu ograničeni, međutim bespovratna sredstva iz EFRR-a ograničena su najvišim mogućnim iznosom (6.000.000 EUR) te maksimalnom stopom sufinanciranja (vidjeti niže). Ova dva ograničenja primjenjuju se u međusobnom odnosu tj., do trenutka kada se dosegne maksimum po jednom od navedena dva ograničenja.[[5]](#footnote-6)

Razdoblje trajanja Poziva: Poziv je otvoren od …. Podnošenje projektnih prijedloga moguće je od …..

Poziv se zatvara danom u kojem je utvrđeno da je za financiranje odabran projektni prijedlog kojim se iscrpljuju raspoloživa financijska sredstva Poziva.

MRRFEU je nadležan za (donosi odluku o/odobrava) izmjene i/ili dopune Poziva. Obavijest o izmjenama i/ili dopunama Poziva, s izmjenama i/ili dopunama objavljuje se.

U slučaju potrebe za obustavom ili ranijim zatvaranjem (prije iscrpljenja financijskih sredstava Poziva), MRRFEU objavljuje obavijest u kojoj se navodi da je Poziv obustavljen na određeno vrijeme (jasno navodeći razdoblje i razloge obustave). Poziv se obustavlja na određeno vrijeme, između ostalog, u trenutku kada iznos zahtijevanih bespovratnih sredstava zaprimljenih projektnih prijedloga dosegne iznos od 150 % ukupno raspoloživog iznosa bespovratnih sredstava Poziva.

MRRFEU zadržava pravo ne dodijeliti sva raspoloživa bespovratna sredstva iz EFRR-a u okviru ovog Poziva.

Najviši postotak bespovratnih sredstava EFRR-a po pojedinačnom projektu iznosi 85% prihvatljivih troškova. Navedeno je postavljeno imajući u vidu opis intervencije fondova iz SC 4.6 PKK, ali i tip investicija odnosno korisnika ovog Poziva. Naime, sukladno navedenom niže predmet ulaganja su objekti (zgrade) koji se koriste za obavljanje javnih kulturnih djelatnosti, koje ne predstavljaju gospodarsku aktivnost tj. udio prihoda Prijavitelja ostvarenih komercijalnim putem, odnosno vlastitih prihoda, čini manje od 50 % ukupnih prihoda. Drugim riječima, svrha Poziva je financiranje projekata koji nemaju za cilj ostvarivanje financijskog profita već pružanje javne usluge dostupne svim građanima, te je stoga primjena stope sufinanciranja od 85 % opravdana. Iznimno, u slučajevima u kojima će Prijavitelj nakon provedbe projekta ostvarivati ukupne prihode koji će nadilaziti ukupne rashode (uz poštivane uvjeta od manje od 50 % ukupnih prihoda iz komercijalnih/vlastitih prihoda), a prema financijskoj analizi u dijelu koji se odnosi na prikaz neto novčanog toka (dakle prihodi nadilaze rashode u periodu od 7 godina od predviđenog završetka projekta), Prijavitelj je dužan izračunati stopu sufinanciranja projekta prema metodologiji izračuna financijskog jaza, odnosno putem primjene metode diskontiranih neto troškova.[[6]](#footnote-7)

Prijavitelj se obvezuje osigurati sredstva za financiranje razlike između iznosa ukupnih prihvatljivih troškova projekta te iznosa bespovratnih sredstava EFRR-a, kao i sredstava za financiranje ukupnih neprihvatljivih troškova projekta.

**Primjena** **pravila o državnim potporama i/ili potporama male vrijednosti:**

Ovim Pozivom neće biti financirani projektni prijedlozi koji sadrže elemente državnih potpora, a temeljem Obavijesti Komisije o pojmu državne potpore iz članka 107. stavka 1. Ugovora o funkcioniranju Europske unije (2016/C 262/01), točka 2.6 Kultura i očuvanje baštine, uključujući očuvanje prirode (dalje u tekstu Obavijest).

Prihvatljivi prijavitelji na Pozivu su ustanove u kulturi sukladno Zakonu o kulturnim vijećima i financiranju javnih potreba u kulturi (NN 83/22) ili jedince lokalne i područne (regionalne) samouprave, a predmet projekta je ulaganje u unaprjeđenje javne kulturne infrastrukture, odnosno obnova i/ili opremanje objekata (zgrada) u kojima se obavljaju kulturne djelatnosti namijenjene javnosti i zadovoljenju potreba tj. sudjelovanju u kulturi svih građana.

Sukladno točki 2.6. Obavijesti (stavak 34.), javno financiranje kulturnih djelatnosti i djelatnosti očuvanja baštine navodi da se usluge:

* koje su dostupne javnosti bez naknade, te
* za koje javnost (korisnici) i/ili sudionici trebaju platiti novčani doprinos kojim se pokriva samo dio stvarnih troškova

mogu organizirati na nekomercijalan način odnosno biti negospodarske prirode te da financiranje istih ne predstavlja državnu potporu. Kulturne djelatnosti koje objektivno nisu zamjenjive (npr. čuvanje javnih arhiva koji sadržavaju jedinstvene dokumente) ne smatraju se gospodarskom aktivnošću.

U točki 2.6. (stavak 33.) Obavijesti kao primjer su navedene kulturne aktivnosti koje upravo odgovaraju namjeni predmetnog Poziva (muzeji, arhivi, knjižnice, umjetnički i kulturni centri ili prostori, kazališta, operne dvorane, koncertne dvorane…).

Sukladno odredbi iz točke 2.6 (stavak 35.) Obavijesti, kulturne djelatnosti se smatraju gospodarskom djelatnošću:

* ukoliko se uglavnom (predominantly) financiraju od naknada koje plaćaju posjetitelji ili korisnici odnosno na neki drugi komercijalni način (npr. komercijalne izložbe, kina, komercijalne glazbene izvedbe i festivali te umjetničke škole koje se uglavnom financiraju iz školarina)
  + Slijedom navedenog, za potrebe ovog poziva prihvatljivo je ulaganje u kulturne ustanove u kojima se obavlja kulturna djelatnost čiji prihodi od naknada koje plaćaju posjetitelji ili korisnici odnosno na neki drugi komercijalni način, čine manje od 50% od ukupnih prihoda.
* ukoliko se odnose na djelatnosti očuvanja baštine ili kulturne djelatnosti od kojih korist imaju isključivo određeni poduzetnici, a ne javnost
  + Ovaj Poziv namijenjen je javnim ustanovama u kulturi koje obavljaju kulturnu djelatnost namijenjenu javnosti i jedinicama lokalne i područne (regionalne) lokalne samouprave koje obavljaju djelatnosti namijenjene javnosti (a ne određenoj skupini osoba ili tvrtki).

Nadalje, u slučaju mješovite upotrebe objekata kulturne infrastrukture, koja se gotovo isključivo koristi za obavljanje negospodarske djelatnosti, sredstva koja se dodjeljuju ne predstavljaju državnu potporu, ako su gospodarske djelatnosti koje će se obavljati u tim objektima sporedna/pomoćna djelatnost koja je neodvojivo vezana uz obavljanje osnovne negospodarske djelatnosti ili djelatnost koja je izravno vezana i neophodna za obavljanje osnovne, nekomercijalne djelatnosti u kulturnoj infrastrukturi. Takvom situacijom Europska komisija smatra slučajeve u kojima sporedna/pomoćna gospodarska aktivnost koristi iste inpute kao i primarna negospodarska djelatnost (materijal, radna snaga, oprema, itd.). Također, sporedna/pomoćna gospodarska djelatnost mora ostati ograničena tj. ne smije premašivati 20 % ukupnog godišnjeg primjenjivog kapaciteta predmetne infrastrukture.

Dodatno, financiranje ulaganja u kulturnu infrastrukturu mješovite namjene (gospodarske i negospodarske), sukladno točki 2.6 (stavak 37.) Obavijesti, također ne predstavlja državnu potporu pod uvjetima:

* da gospodarska namjena ostane isključivo sporedna, tj. da djelatnost (dio projekta) čija je namjena gospodarska, izravno povezana i nužna za upravljanje infrastrukturom, ili neodvojivo povezana s njezinom glavnom negospodarskom namjenom;[[7]](#footnote-8)
* područje primjene sporednih gospodarskih djelatnosti mora ostati ograničeno u pogledu kapaciteta infrastrukture. U tom se smislu gospodarska namjena infrastrukture može smatrati sporednom ako kapacitet koji se svake godine dodjeljuje takvoj djelatnosti ne premašuje 20 % ukupnog godišnjeg kapaciteta infrastrukture

Također, sukladno Obavijest (fusnote 50 i 207) javno financiranje

* uobičajenih dodatnih sadržaja (kao što su restorani, trgovine ili plaćeni parking) kulturnoj infrastrukturi, koje se gotovo isključivo upotrebljavaju za negospodarske djelatnosti,
* uobičajenih dodatnih sadržaja u okviru negospodarskih kulturnih djelatnosti i djelatnosti očuvanja baštine (primjerice, trgovina, kafić ili garderoba koja se plaća u muzeju)

ne predstavlja državnu potporu.

Zaključno, državna potpora nije prisutna kada su kumulativno ispunjeni sljedeći uvjeti:

1. zgrada se koristi za obavljanje javnih kulturnih djelatnosti, koje ne predstavljaju gospodarsku aktivnost (udio prihoda prijavitelja ostvarenih komercijalnim putem čini manje od 50 % ukupnih prihoda)

**i**

2. ne koristi se više od 20 % ukupne korisne površine zgrade za obavljanje gospodarskih djelatnosti.

Predstavlja li kulturna djelatnost negospodarsku aktivnost, dokazuje se Izjavom prijavitelja (Obrazac XY.) te financijskim izvješćem za godinu koja prethodi podnošenju projektnog prijedloga iz kojih su vidljivi izvori prihoda te udio komercijalnih prihoda (zajedno s razradom izvora) u navedenom. Obavljanje sporedne gospodarske djelatnosti koja ne prelazi 20 % primjenjivog godišnjeg kapaciteta dokazuje se Izjavom prijavitelja (Obrazac XY.) u kojoj Prijavitelj izjavljuje da projekt ne sadrži elemente državne potpore te prikazom planirane korisne površine kulturne infrastrukture iz koje je vidljiv udio (postotak) negospodarskih i gospodarskih djelatnosti (uz popis pojedinih djelatnosti).

S obzirom na to da se ovim Pozivom dodjeljuju javna sredstava koja ne predstavljaju državnu potporu, projektni prijedlozi koji ne udovolje uvjetima pod 1. i 2., nisu prihvatljivi za financiranje te će biti isključeni.

**Primjena instituta pojednostavnjenih mogućnosti obračuna troškova:**

1. Izračun troškova osoblja

Izravni troškovi postojećeg osoblja (plaće) zaposlenog kod Prijavitelja koji će raditi na provedbi projekta izračunavaju se primjenom metode iz čl. 55, stavak 2(a) Uredbe (EU) br. 1060/2021 i to određivanjem satnice na način da se zadnji dokumentirani godišnji bruto 2 iznos troškova plaća podijeli s 1720 za osobe koje rade u punom radnom vremenu ili odgovarajućim razmjernim brojem sati od 1720 za osobe koje rade u nepunom radnom vremenu (npr. ukoliko je osoba zaposlena na nepuno radno vrijeme od 4 sata dnevno, izračun troškova se vrši na način da se dokumentirani godišnji bruto 2 iznos troškova plaća djelatnika podijeli s 860 sati; 1720\*50% radnog vremena = 860 sati kao temelj za izračun).

Ako godišnji bruto2 iznosi troškova plaća za postojeće zaposlenike nisu dostupni za punih 12 mjeseci koji prethode podnošenju projektnog prijedloga iz razloga što nije bio zaposlen ili je koristio rodiljni dopust, bio na dugotrajnom bolovanju, neplaćenom dopustu i slično, izračun se vrši na temelju dostupnih dokumentiranih troškova bruto2 plaće za mjesece u kojima je djelatnik radio kod Prijavitelja (dakle, dostupnih zabilježenih bruto2 troškova rada ) ili iz ugovora o zaposlenju, koji se propisno prilagođavaju za razdoblje od 12 mjeseci.

Ukupni broj sati prijavljen po osobi za određenu godinu ili mjesec ne smije prelaziti (premašivati) broj sati upotrijebljen za izračunu te satnice (u svakom slučaju ne veći od 1720 sati). Prijavitelj količinu sati izravnog troška rada iskazuje cijelim brojem.

Prilikom izračuna satnice potrebno je koristiti tečaj 1 EUR = 7,53450 kuna.

U okviru Projektnog prijedloga potrebno je dostaviti sljedeće potporne dokumente za svaku osobu za koju je u projektnom prijedlogu predviđeno potraživanje troškova plaća:

* ispunjen obrazac izračun vrijednosti satnice po radnom mjestu u excel formatu (izvod iz baza podataka JOPPD obrazaca Korisnika) s navedenim vrijednostima svih bruto 2 plaća koje ulaze izračun te izračunom troška radnog sata za određeno radno mjesto (dijeljenjem s 1720). Tablica treba omogućiti lakšu provjeru samih izračuna nadležnim tijelima. Obrazac treba sadržavati jasnu referencu na koja se radna mjesta u provedbi projekta odnosi navedeni izračun;
* dokument (akt) temeljem kojeg se utvrđuje iznos bruto plaće (ugovor o radu ili akt o zaposlenju ukoliko postoji te pripadajuće dodatke navedenih dokumenata ako je primjenjivo)
* platne liste (IP1 obrazac) za razdoblje od 12 mjeseci koji prethode prijavi projektnog prijedloga ili manje u slučaju da iznosi troškova plaća nisu dostupni za navedeno razdoblje.

Tijekom ocjene prihvatljivosti troškova, nadležna tijela (PT1 i PT2) mogu od Prijavitelja tražiti dostavu i dodatnih podataka u odnosu na Prijavitelja.

Nadležna tijela (PT1 i PT2) mogu zatražiti, a Prijavitelj je dužan dostaviti sve podatke koji su nužni za obradu projektnog prijedloga, odnosno izračun jediničnog troška za radni sat djelatnika Prijavitelja.

Iznos jediničnog troška ne može se neosnovano mijenjati tijekom provedbe projekta. Iznos jediničnog troška za radni sat djelatnika Prijavitelja može se mijenjati (računati ponovno) tijekom razdoblja provedbe projekta, tj. nakon 24 mjeseca provedbe u slučaju da trajanje projekta premašuje 24 mjeseca, a ukoliko bude izmjena u stvarnim podacima (iznosima) troškova plaća Prijavitelja (npr. zbog povećanja/smanjenja iznosa plaća za isto radno mjesto, inflacije, u slučaju izmjena unutarnjeg ustrojstva i/ili organizacijskih shema (organizacijskih jedinica i radnih mjesta) institucija koja su Prijavitelj). Bilo koja pogreška prilikom izračuna godišnjih troškova plaća može dovesti do smanjenja iznosa prihvatljivih troškova.

Pozivom je moguće uvođenje zamjene za člana/icu projektnog tima, ali ne i uvođenje dodatnih članova/ica projektnog tima.

U slučaju zamjene člana/ice projektnog tima, troška rada zamjene utvrđuje se na jedna od sljedećih načina:

* u slučaju kada je osoba koja mijenja člana/icu projektnog tima zaposlena na istom ili usporedivom radnom mjestu u odnosu na osobu kojoj je zamjena (relevantno je da je ugovor o radu u istom platnom razredu ili da se primjenjuje isti koeficijent posla i sl.), primjenjuje se SVJT inicijalnog člana projektnog tima;
* u slučaju kada među članovima/icama projektnog tima ne postoji usporedivo radno mjesto (kako je opisano prethodno), izrađuje se samostalni izračun SVJT na temelju podataka iz platnih lista za dodatno uvedenog člana/icu projektnog tima ili njihovog ugovora o radu, a u skladu s ovom Uputom.

Prijavitelj je obavezan čuvati dokumentaciju koja se odnosi na troškove plaća osoblja - dokazi o izdacima (npr. ugovori, odluke, platne liste, evidencije radnog vremena, dokaze o isplati i slično), kako bi se osigurao odgovarajući revizijski trag. Sve osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu. Troškovi osoblja za sate stvarno odrađene na provedbi projektnih aktivnosti isplaćivat će se temeljem satnice izračunate na gore opisan način.

Kod pripreme prijedloga projekta, tj. proračuna projekta, Prijavitelj treba uzeti u obzir projicirane stvarne sate koje će djelatnici utrošiti na provedbu projektnih aktivnosti.

Sukladno odredbama Opće uredbe o zaštiti osobnih podataka i Zakona o provedbi Opće Uredbe, Prijavitelj može zacrniti sve osobne podatke koji nisu potrebni za izračun troškova.

1. Neizravni troškovi

Neizravni troškovi prihvatljivi su po fiksnoj stopi do visine od 15% prihvatljivih izravnih troškova osoblja Prijavitelja (sukladno čl. 54. b) Uredbe 1060/2021). Indirektni (neizravni) troškovi odnose se na troškove uredskog prostora (najam prostora, režijski troškovi: grijanje/hlađenje, struja, voda, čišćenje, odvoz otpada, telekomunikacije, i sl. te troškove održavanja uredskih prostora) nastali izravno kao posljedica provedbe projekta kod Prijavitelja/Korisnika ili Partnera.

1. **Prihvatljivost prijavitelja (i ako je primjenjivo partnera) i kriteriji isključenja**

**Prihvatljivost prijavitelja****:**

Prijavitelj u sklopu ovog Poziva može biti:

* **Ustanova u kulturi[[8]](#footnote-9)** sukladno članku 2., stavku 5. Zakona o kulturnim vijećima i financiranju javnih potreba u kulturi (NN 83/22)tj.javna ustanova koja se osniva za obavljanje pretežito kulturnih djelatnosti u skladu s ovim Zakonom, a koje osniva Republika Hrvatska, jedinica lokalne i područne (regionalne) samouprave te pravna osoba u pretežitom vlasništvu Republike Hrvatske ili jedinice lokalne i područne (regionalne) samouprave te ustanova koje Republika Hrvatska ili jedinica lokalne i područne (regionalne) samouprave osniva zajedno s drugom pravnom i fizičkom osobom ili
* **Jedinica lokalne samouprave** (dalje: JLS), ili
* **Jedinica područne (regionalne) samouprave** (dalje: JP(R)S).

Prijavitelj mora moći dokazati sljedeće:

1. kao **ustanova u kulturi**

* upisanost u sudski registar ustanova minimalno 6 mjeseci ranije u odnosu na datum pokretanja Poziva što se dokazuje uvidom u sudski registar ustanova,
* obavljanje kulturne djelatnosti što se dokazuje uvidom u dostavljeni Statut (prema Zakonu o ustanovama) iz kojeg će biti vidljivo da Prijavitelj obavlja kulturnu djelatnost,
* korištenje javne kulturne infrastrukture (zgrade) koja je predmet projekta za obavljanje kulturne djelatnosti što se dokazuje dostavljenom Izjavom prijavitelja (Obrazac XY).

1. kao **JLS ili JP(R)S** 
   1. **koji izravno obavlja kulturnu djelatnost**

* korištenje javne kulturne infrastrukture (zgrade) koja je predmet projekta za obavljanje kulturne djelatnosti što se dokazuje dostavljenom Izjavom prijavitelja (Obrazac XY).
  1. **koji izravno ne obavlja kulturnu djelatnost već putem ustanove u kulturi kojoj je osnivač ili jedan od osnivača**
* da javnu kulturnu infrastrukturu (zgradu) koja je predmet projekta u kojoj se obavlja kulturna djelatnost koristi ustanova u kulturi koja je upisana u sudski registar ustanova minimalno 6 mjeseci ranije u odnosu na datum pokretanja Poziva što se dokazuje uvidom u sudski registar ustanova,
* da ustanova u kulturi koja koristi javnu kulturnu infrastrukturu (zgradu) koja je predmet projekta obavlja kulturnu djelatnost - Prijavitelj je dužan dostaviti Statut (prema Zakonu o ustanovama) iz kojeg će biti vidljivo da ustanova u kulturi obavlja kulturnu djelatnost,
* da je osnivač ili jedan od osnivača ustanove u kulturi što se dokazuje uvidom u sudski registar.

Jedan Prijavitelj može podnijeti najviše jedan projektni prijedlog u okviru Poziva, osim u slučaju prijavitelja JLP(R)S kojoj je dozvoljeno podnošenje najviše tri projektna prijedloga.

**Dozvoljenost partnerstva****:**

Partnerstvo u provedbi projekta je dozvoljeno. Partner u sklopu ovog Poziva može biti:

* **Jedinica lokalne samouprave**, ili
* **Jedinica područne (regionalne) samouprave**.

Partnerstvo je prihvatljivo isključivo u slučajevima u kojima je ustanova u kulturi Prijavitelj, a relevantni Partner mora moći dokazati da je osnivač ili jedan od osnivača ustanove u kulturi, što se provjerava uvidom u sudski registar..

Prije podnošenja projektnog prijedloga na ovaj Poziv, Partner potpisuje s Prijaviteljem **Sporazum o partnerstvu** kojim se jasno utvrđuju prava i dužnosti obiju strana. Nedostavljanje Sporazuma o partnerstvu u skladu s uvjetima Poziva razlog je za isključenje projektnog prijedloga iz postupka dodjele.

Za potrebe projektnog prijedloga, navedeni Sporazum o partnerstvu između Partnera i Prijavitelja/Korisnika ima prednost pred svakim drugim Sporazumom potpisanim između dionika na projektu. Sporazum o partnerstvu mora biti u skladu sa svim uvjetima ovog Poziva te u potpunosti udovoljavati uvjetima Ugovora o dodjeli bespovratnih sredstava. U slučaju nejednakosti ili neslaganja, odredbe Ugovora o dodjeli bespovratnih sredstava će imati prednost pred svakim Sporazumom o partnerstvu sklopljenim između dionika na projektu.

Također, u sklopu projektnog prijedloga, potrebno je dostaviti potpisanu Izjavu od strane partnera Korisnika (Obrazac XY).

Prijavitelj je, neovisno o postojanju partnerstva, odgovoran za provedbu projekta.

Jedan prihvatljivi Partner može biti Partner na neograničenom broju projektnih prijedloga u okviru Poziva. Prihvatljiv je jedan Partner po projektnom prijedlogu

**Posebno o pravilima nabave:**

Prijavitelji i, ako je primjenjivo Partner, koji su obveznici Zakona o javnoj nabavi dužni su tijekom provedbe aktivnosti držati se istih.

U slučaju da neki od Prijavitelja nije obveznik Zakona o javnoj nabavi, primjenjuje se sljedeće: Od trenutka objavljivanja ovog Poziva primjenjiva su Pravila za neobveznike Zakona o javnoj nabavi koja su sastavni dio dokumentacije Poziva. Do trenutka objavljivanja ovog Poziva primjenjiva su pravila za neobveznike Zakona o javnoj nabavi koja su objavljena na <https://strukturnifondovi.hr/pravila-pkk-2021-2027/>, od trenutka njihova objavljivanja. Postupci nabava koji su započeli po pravilima koja su objavljena na <https://strukturnifondovi.hr/pravila-pkk-2021-2027/> dovršavaju se po tim pravilima.

Obvezna dokumentacija koju prijavitelj treba dostaviti nalazi se u prilogu XY ovih Uputa.

**Isključenje Prijavitelja i, ako je primjenjivo, Partnera iz postupka dodjele:**

**- obvezni kriteriji za isključenje prijavitelja koji se u jednakoj mjeri odnose i na Partnera i stvarnog vlasnika Prijavitelja kako je definiran Zakonom o sprječavanju pranja novca i financiranja terorizma („Narodne novine“, broj 108/17, 39/19 i 151/22)**

* u slučaju kada je nad prijaviteljem otvoren predstečajni postupak, stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima, ili koji se nalazi u postupku koji je, prema propisima države njegova sjedišta ili nastana kojima se regulira pitanje insolvencijskog prava, sličan svim prethodno navedenim postupcima;
* ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara;
* ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji koje postupanje je od utjecaja na izvršavanje ugovora kojim se na korištenje dodjeljuju bespovratna sredstva, i to u razdoblju tri godine koje prethode datumu objave Poziva;
* ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, kao što su zabrana diskriminacije, mržnje i nasilja te njihova poticanja prema grupi ili pojedincu, i to u razdoblju tri godine koje prethode datumu objave Poziva;
* ako je konačnom odlukom nadležnog tijela utvrđeno da prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze;
* ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) u sukobu interesau postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2018/1046;
* ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva. U potonjem slučaju kao referentno se uzima razdoblje od tri godine koje prethode datumu objave Poziva;
* ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) ne udovoljava obvezama u skladu s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela;
* ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih i/ili neistinitih izjava prijavitelja;
* ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije surađivala s tijelima koja po posebnim popisima imaju pravo provoditi istrage (nacionalna tijela, nacionalna revizija, revizija Unije, EPPO, OLAF), ili je poduzimala radnje kako bi se tim tijelima onemogućilo djelovanje;
* prijavitelj i/ili osoba ovlaštena za zastupanje (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije postupala u skladu sa zahtjevima i pravilima trajnosti projekta, zbog čega država članica mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007.-2013., financijsko razdoblje 2014.-2020. ili financijsko razdoblje 2021.-2027.).

*Ispunjenost kriterija provjerava se uvidom Izjavu prijavitelja (Obrazac XY.)*.

**- Prijavitelj (potencijalni Korisnik, ako je primjenjivo i Partner) je prihvatljiv (po obliku pravne ili fizičke osobnosti i po drugim zahtjevima predmetnog postupka dodjele)**

* Prijavitelj (potencijalni Korisnik, i ako je primjenjivo, Partner) je prihvatljiv po obliku pravne ili fizičke osobnosti, odnosno odgovara opisu te drugim uvjetima za Prijavitelja, i, ako je primjenjivo Partnera iz točke 2. ovih Uputa.

*Ispunjenost kriterija provjerava se uvidom u sudski registar, dostavljeni Statut (prema Zakonu o ustanovama) te Izjavu prijavitelja (Obrazac XY).*

Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga mogu biti osnova su za raskid ugovora, neovisno o tome jesu li u predmetnom ugovoru izrijekom navedeni. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni.

Prijavitelj i/ili partner prijavitelja ne može koristiti institut faktoringa u projektu.

Zadržava se pravo da se iznimno, u nedostatku pravomoćne presude ili konačne odluke, a u slučaju postojanja okolnosti koje daju razumno i ozbiljno uvjerenje o nastanku ozbiljnog učinka na financijske interese Unije i/ili Republike Hrvatske i njihov ugled, iz postupka dodjele isključi prijavitelja i partnera, primjenom osnova za isključenje iz Poziva.

Isključenje ne prejudicira postupanje, odnosno ishod postupanja nacionalnih kaznenih, prekršajnih i administrativnih tijela.

Odluku o isključenju daje posebno povjerenstvo koje se osniva po potrebi, neovisno je u svom postupanju te se sastoji od članova U, PT-a 1 i PT-a 2. Povjerenstvo može inicirati uključivanje AFCOS - mreže.

Prilikom donošenja svake pojedine odluke o isključenju, povjerenstvo mora poštovati načelo razmjernosti, te na odgovarajući način primjenjuje članak 136. Uredbe (EU) 2018/1046.

U slučaju da su posebna pravila isključenja utvrđena propisom na razini Unije u sustavu dijeljenog upravljanja, primijeniti će se ta pravila.

U svakom slučaju, dodjela sredstava je moguća isključivo ako je projekt moguće provoditi i provesti primjenom pravila prihvatljivosti koja se odnose na (kumulativno) Poziv i Program.

Isti troškovi ne smiju biti dvaput financirani iz proračuna Unije i iz nacionalnih javnih izvora, pri čemu se primjenjuje pravilo iz članka 63. stavka 9. Uredbe (EU) 2021/1060.

1. **Prihvatljivost operacije/projekta**

**Prihvatljivost operacije/projekta:**

* **Usklađenost operacije (projekta) s Programom te djelotvoran doprinos ostvarenju specifičnih ciljeva Programa - u odnosu na odredbe tri elementa relevantnog SC-a: 1. Intervencije fondova, 2. Pokazatelji, 3. Vrste intervencija, uključujući usklađenost s relevantnim strategijama na kojima se Program temelji.**

**Kriterij obuhvaća sljedeće:**

* Projekt je usklađen s Nacionalnom razvojnom strategijom Republike Hrvatske do 2030. (NRS) i Nacionalni plan borbe protiv siromaštva i socijalne isključenosti za razdoblje od 2021. do 2027. (NPBPSI)[[9]](#footnote-10); Prijavitelj je dužan u projektnom prijedlogu navesti i opisati usklađenost projektnog prijedloga s minimalno jednim strateškim ciljem Hrvatske do 2023. (u slučaju NRS) te usklađenost s Posebnim ciljem 1. Smanjenje siromaštva i socijalne isključenosti ranjivih skupina Prioriteta 1 (u slučaju NPBPSI). *Ispunjenost kriterija provjerava se uvidom u prijavni obrazac.*
* Projektne aktivnosti (po opisu i svrsi) su u skladu s indikativnim popisom aktivnosti za SC 4.6. (u dijelu koji se odnosi na ulaganja u kulturnu infrastrukturu)[[10]](#footnote-11) iz PKK. *Ispunjenost kriterija provjerava se uvidom u prijavni obrazac.*
* Projekt je usklađen, odnosno doprinosi pokazateljima PKK. *Ispunjenost kriterija provjerava se uvidom u prijavni obrazac (rubrika pokazatelji) te službenim podacima o broju posjetitelja (sustav praćenja, evidencije i slično, ovisno o konkretnoj situaciji)*
* Projekt je usklađen, odnosno doprinosi vrstama intervencije PKK, tj. intervencijskom kodu 166. Zaštita, razvoj i promicanje kulturne baštine i kulturnih usluga (kodovima). *Ispunjenost kriterija provjerava se uvidom u prijavni obrazac.*
* **Svrha i cilj projekta su u skladu sa svrhom i ciljem poziva - Predmet i svrha projekta su u skladu s predmetom i svrhom poziva iz točke 1. ovih Uputa.** *Ispunjenost kriterija provjerava se uvidom u prijavni obrazac.*
* **Operacija (projekt) predstavlja** **najbolji odnos između iznosa potpore, poduzetih aktivnosti i postizanja ciljeva**
* Projektni prijedlog sadržava opis opravdanosti financijskog doprinosa programa u odnosu na opseg aktivnosti koje su predmet financiranja te planiranih rezultata/ostvarenja. Konkretno, prijavitelji su dužni u projektnom prijedlogu opisati način na koji je ocijenjeno da su troškovi projekta opravdani u odnosu na opseg projekta (vrstu i broj aktivnosti) i ciljeva (broj posjeta i/ili korisnika), a taj se opis može temeljiti na obrazloženju jediničnih troškova ključnih aktivnosti projekta (u odnosu na trenutne tržišne cijene), na usporedbi s troškovima sličnih projekata ili neki drugi način kojim pokazuje odnos između planiranih troškova i planiranih aktivnosti i ciljeva.[[11]](#footnote-12) *Ispunjenost kriterija provjerava se uvidom u prijavni obrazac i po potrebi dodatne dokaze (npr. podaci o analiziranim drugim/usporedivim nabavama, projektima, …).*
* **Prijavitelj (potencijalni Korisnik, ako je primjenjivo i Partner) raspolaže potrebnim financijskim sredstvima i mehanizmima za pokrivanje dijela vlastitog sufinanciranja troškova operacije (projekta)**
* Prijavitelj je dužan dostaviti potpisanu Izjavu kojom se potvrđuje da ima osigurana sredstva za vlastito sufinanciranje (razliku između ukupnih troškova projekta i predviđenog iznosa EU sredstava); u slučaju kada je Prijavitelj proračunski korisnik uz izjavu je potrebno dostaviti i informacije o relevantnom dijelu proračuna u kojem su planirana sredstva (u razdoblju do 3 godine, odnosno važenja proračuna koji je na snazi u trenutku predaje projektnog prijedloga). *Ispunjenost kriterija provjerava se uvidom u Izjavu i (ako je primjenjivo) dodatne relevantne proračunske podatke.*
* **Financijska održivost operacije (projekta) - korisnik raspolaže potrebnim financijskim sredstvima i mehanizmima za pokrivanje troškova održavanja za operacije koje obuhvaćaju ulaganje u infrastrukturu ili proizvodno ulaganje, kako bi se osigurala njihova financijska održivost (*Samo ako je primjenjivo)***
* Prijavitelj je dužan dostaviti potpisanu Izjavu kojom se potvrđuje da će osigurati sredstva za upravljanje i održavanje rezultatima projekta po njegovom završetku; u slučaju kada je Prijavitelj proračunski korisnik, te kada je predviđeni završetak provedbe projekta ranije od isteka, odnosno važenja proračuna koji je na snazi u trenutku predaje projektnog prijedloga, uz izjavu je potrebno dostaviti i informacije o relevantnom dijelu proračuna u kojem su planirana sredstva (u razdoblju do 3 godine). *Ispunjenost kriterija provjerava se uvidom u Izjavu prijavitelja i (ako je primjenjivo) dodatne relevantne proračunske podatke*
* Prijavitelj je dužan dostaviti financijsku analizu u dijelu koji se odnosi na prikaz neto novčanog toka koja se odnosi na razdoblje od kalendarske godine koja prethodi godini u kojoj se dostavlja projektni prijedlog do 7 godina od godine predviđenog završetka projekta. Budući prihodi i rashodi na osnovu kojih se temelji neto novčani tijek moraju biti obrazloženi i utemeljeni. Financijsku analizu potrebno je izraditi u skladu s poglavljem 2.7 [Vodiča](https://wayback.archive-it.org/12090/20221203224508/https:/ec.europa.eu/inea/sites/default/files/cba_guide_cohesion_policy.pdf). *Ispunjenost kriterija provjerava se uvidom u Financijsku analizu.*
* **Aktivnosti operacije (projekta) su u skladu s prihvatljivim aktivnostima predmetne dodjele**
* Aktivnosti projekta u skladu su s prihvatljivim aktivnostima u sklopu ovog Poziva, navedenima u točki 4. ovih Uputa. *Ispunjenost kriterija provjerava se uvidom u prijavni obrazac.*
* **Operacija (projekt) ima potrebnu razinu spremnosti za provedbu definiranu predmetnom dodjelom**
* Projekt udovoljava minimalne kriterije u pogledu spremnosti projekta (pripremljenosti dokumentacije), kako slijedi:

1. projekti koji se odnose na ulaganja u infrastrukturu
   * izrađena projektna dokumentacija do razine kojom se omogućava podnošenje zahtijeva za izdavanje dozvole za izvođenje radova ili početak izvođenja radova (ovisno o vrsti građevina i radova); konkretno u slučaju građevina koje spadaju pod obuhvat Zakona o gradnji (NN 153/2013, 20/17, 39/19, 125/19), minimalni kriterij je glavni projekt obnove/rekonstrukcije (uključujući glavni projekt energetske obnove s iskaznicom energetskih svojstava zgrade, gdje je primjenjivo), a za građevine koje spadaju pod obuhvat Pravilnika o jednostavnim i drugim građevnima i radovima (NN 112/17, 34/18, 36/19, 98/19, 31/20, 74/22), minimalna dokumentacija odgovara dokumentaciji propisanoj u Pravilniku ovisno o vrsti jednostavne građevine[[12]](#footnote-13).
   * riješeni imovinsko-pravni odnosi na način da omogućuju Prijavitelju/Partneru nesmetano pravo na provođenje projekta (vlasništvo ili upisano pravo građenja u korist Prijavitelja/Partnera ili u slučaju opremanja ugovor o pravu na korištenje prostora) za katastarske čestice u obuhvatu zahvata [[13]](#footnote-14).
2. projektni prijedlozi koji ne uključuju ulaganja u infrastrukturu već isključivo opremanje

* izrađene tehničke specifikacije i troškovnik za nabavu opreme.

*Ispunjenost kriterija provjerava se uvidom u dostavljenu projektnu dokumentaciju (kako je opisano).*

* **Operacija (projekt) u trenutku podnošenja projektnog prijedloga nije fizički niti financijski završena**
* Prijavitelj je dužan dostaviti potpisanu Izjavu kojom potvrđuje da su aktivnosti koje su započele prije podnošenja zahtjeva za financiranje (prije podnošenja projektnog prijedloga), provedene/provode se u skladu s primjenjivim zakonskim okvirom, posebno u pogledu poštivanja odredbi o javnoj nabavi.[[14]](#footnote-15) *Ispunjenost kriterija provjerava se uvidom u Izjavu prijavitelja (Obrazac XY.).*
* **Operacija (projekt) ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060**
* Prijavitelj je dužan dostaviti potpisanu Izjavu kojom potvrđuje da projekt ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060; *Ispunjenost kriterija provjerava se uvidom u Izjavu prijavitelja (Obrazac XY.).*
* **Operacija (projekt) nije izravno zahvaćena obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija**
* Prijavitelj je dužan dostaviti potpisanu Izjavu kojom potvrđuje da projekt nije izravno zahvaćen obrazloženim mišljenjem Europske komisije u pogledu povrede u skladu s člankom 258. UFEU-a[[15]](#footnote-16) kojom se ugrožava zakonitost i pravilnost rashoda ili uspješnost operacija. *Ispunjenost kriterija provjerava se uvidom u Izjavu prijavitelja (Obrazac XY).*
* **Operacija (projekt) poštuje načelo nekumulativnosti i ne predstavlja dvostruko financiranje**
* Projekt poštuje načelo izbjegavanja dvostrukog financiranja - predloženi prihvatljivi troškovi nisu prethodno (su)financirani sredstvima Unije ili iz nacionalnih javnih izvora, odnosno isti troškovi neće biti dvaput financirani iz proračuna Unije ili iz nacionalnih javnih izvora. Navedeno znači da trošak prijavljen u zahtjevu za plaćanje jednog od EU fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, isti trošak koji je financiran iz nacionalnih javnih izvora Prijavitelj/Partner neće financirati iz proračuna Unije i obratno. *Ispunjenost kriterija provjerava se uvidom u Izjavu prijavitelja (Obrazac XY)*
* **Operacija (projekt) je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima**
* Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima. N*avedeni kriterij se osigurava kako slijedi:*

1. *Prijavitelj je dužan dostaviti procjenu učinka na načelo ravnopravnosti spolova, sukladno članku 3. stavak 1. Zakona o ravnopravnosti spolova (NN 82/08, 69/17). Procjena se može pripremiti u skladu s prijedlogom iz poglavlja 1.2.1.1. i Priloga 1* [*Uputa za prijavitelje i korisnike Operativnog programa Konkurentnost i kohezija 2014-202*](https://strukturnifondovi.hr/wp-content/uploads/2017/03/Upute-za-prijavitelje-horizontalna.pdf)*0 i/ili Alata 1-4.* [*Priručnika o rodno osviještenoj politici i promicanju ravnopravnosti spolova[[16]](#footnote-17)*](https://ravnopravnost.gov.hr/UserDocsImages/dokumenti/Projekt%20Podr%C5%A1ka%20ravnopravnosti%20spolova/Priru%C4%8Dnik%20o%20rodno%20osvije%C5%A1tenoj%20politici%20i%20promicanju%20ravnopravnosti%20spolova%20-%20za%20politi%C4%8Dare-ke.pdf)
2. *Prijavitelj je dužan dostaviti procjenu učinka na načelo nediskriminacije. Procjena se može pripremiti u skladu s prijedlogom iz poglavlja 1.3. i Priloga 3. i 4.* [*Uputa za prijavitelje i korisnike Operativnog programa Konkurentnost i kohezija 2014-202*](https://strukturnifondovi.hr/wp-content/uploads/2017/03/Upute-za-prijavitelje-horizontalna.pdf)*0 [[17]](#footnote-18)*
3. *Prijavitelj je dužan osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13); uključuje obavezno elemente pristupačnosti za svladavanje visinskih razlika te obavezne i dodatno primjenjive elemente pristupačnosti neovisnog življenja[[18]](#footnote-19).*

* **Operacija (projekt) uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a, uključujući da je operacija (projekt) ulaganja u infrastrukturu čiji je očekivani životni vijek najmanje pet godina otporan na klimatske promjene (članak 73. stavak 2. točka (j) Uredbe (EU) 2021/1060 (*Samo ako je primjenjivo)***

- Prijavitelj je dužan provesti analizu „otpornosti na klimatske promjene”, odnosno proces kojim se sprečava osjetljivost infrastrukture u odnosu na moguće dugoročne klimatske učinke, istodobno osiguravajući poštovanje načela „energetska učinkovitost na prvom mjestu” i usklađenost razine emisija stakleničkih plinova nastalih u projektu s ciljem klimatske neutralnosti do 2050. Upute za pripremu analize „otpornosti na klimatske promjene”, sadržane su u Prilogu XY ovih Uputa[[19]](#footnote-20). U slučaju projektnih prijedloga koji obuhvaćaju isključivo ulaganja u opremanje, analizu nije potrebno izrađivati.

* Prijavitelj je dužan dostaviti potpisanu Izjavu kojom se obavezuje da će osigurati provedbu mjera identificiranih u „ne čini značajnu štetu“ analizi za Specifični cilj 4.6. PKK (u dijelu javne kulturne infrastrukture), odnosno konkretno da će:
  + - zahtijevati od gospodarskih subjekata koji izvode kapitalne radove/obnovu zgrade/novogradnju kako bi osigurali da će najmanje 70% (težine) neopasnog građevinskog otpada i otpada od rušenja (isključujući prirodno nastali materijal naveden u kategoriji 17 05 04 na Europskom popisu otpada koji je uspostavljen Odlukom 2000/532/EZ) nastalom na gradilištu biti pripremljeno za ponovnu uporabu, recikliranje i oporabu drugog materijala, uključujući postupke zatrpavanja otpadom koji zamjenjuje druge .
    - osigurati da će sva informatička oprema koja se nabavlja, biti u skladu s EU Direktivom 2009/125/EC za eko-dizajn proizvoda povezanih s energijom, kojom se doprinosi održivom razvitku povećanjem energetske učinkovitosti i razine zaštite okoliša. Sva informatička oprema bit u skladu s EU direktivom 2011/65/EU (RoHS) za ograničavanje upotrebe određenih opasnih supstanci u električnoj i elektroničkoj opremi. Kada završi uporabna faza informatičke opreme (električne i elektronične opreme), otpadnu električnu i elektroničku opremu sakupljat će i upravljati ovlašteni operater te obrađivati prema hijerarhiji otpada, u skladu s Direktivom 2012/19/EU o otpadnoj električnoj i elektroničkoj opremi.
    - zahtijevati od izvođača radova da su dužni osigurati da građevinski dijelovi i materijali koji se koriste u obnovi zgrade ne sadrže azbest niti tvari koje izazivaju veliku zabrinutost, kako je utvrđeno na temelju popisa tvari za koje je potrebno odobrenje iz Priloga XIV. Uredbi (EZ) br. 1907/2006.
    - zahtijevati da izvođači radova koji provode obnovu da moraju osigurati da građevinski dijelovi i materijali korišteni u zgradi koji mogu doći u kontakt sa stanarima emitiraju manje od 0,06 mg formaldehida po m3 materijala ili komponente i manje od 0,001 mg kategorija 1A i 1B kancerogeni hlapljivi organski spojevi po m3 materijala ili komponente, nakon ispitivanja u skladu s CEN / TS 16516 i ISO 16000-3 ili drugim usporedivim standardiziranim uvjetima ispitivanja i metodom određivanja.
    - osigurati da svi relevantni uređaji za vodu koji se ugrađuju (otopine za tuširanje, tuševi s miješalicom, izlazi za tuširanje, slavine, WC kupaonice, WC školjke i vodokotlići, posude za pisoare i vodokotlići, kade) moraju biti u dva najbolja razreda potrošnje vode EU vodne oznake (EU Water Label).
    - osigurati da za sve relevantne investicije moraju poduzeti mjere za smanjenje emisije buke, prašine i onečišćujućih tvari tijekom građevinskih radova.
* U slučaju kada je provedba projekta započela prije podnošenja zahtjeva za financiranje (prije predaje projektnog prijedloga), Prijavitelj je dužan osigurati primjenu navedenih uvjeta te isti obrazložiti u projektnom prijedlogu.

*Ispunjenost kriterija provjerava se uvidom u Izjavu i (gdje je primjenjivo) u prijavni obrazac.*

* **Operacija (projekt) obuhvaćena područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupka provjere te je propisno uzeta u obzir procjena alternativnih rješenja na temelju zahtjeva te direktive *(samo ako je primjenjivo)***

Prijavitelj je dužan dostaviti:

* + rješenje nadležnog tijela o ocjeni o potrebi provođenja PUO postupka i/ili rješenje o provedenom PUO postupku, i/ili
  + rješenja nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili rješenje nadležnog tijela o provedenom postupku Glavne ocjene, i/ili
  + u projektnom prijedlogu, objašnjenje po kojoj osnovi je ocijenjeno da projekt (projektne aktivnosti) ne podliježu obavezama vezanim uz procjenu utjecaja zahvata na okoliš (prema odredbama Zakona o zaštiti okoliša (NN 80/13, 153/13,78/15,12/18, 118/18) i Uredbe o procjeni utjecaja zahvata na okoliš (NN61/14, 03/17)) i/ili ocjeni prihvatljivosti za ekološku za ekološku mrežu (prema odredbama Zakona o zaštiti okoliša (NN 80/13, 153/13,78/15,12/18, 118/18).

*Ispunjenost kriterija provjerava se uvidom u dostavljena Rješenja i (gdje je primjenjivo) u prijavni obrazac.*

* **Planirani troškovi/izdaci projekta su u skladu s primjenjivim Pravilima o prihvatljivosti troškova/izdataka i dodatnim uvjetima za prihvatljivost troškova/izdataka primjenjivima na predmetnu dodjelu.** *Ispunjenost kriterija provjerava se uvidom u dostavljeni prijavni obrazac i Troškovnik.*
* **Projekt se provodi na prihvatljivom zemljopisnom području - Projekt se provodi u potpunosti na teritoriju RH.** *Ispunjenost kriterija provjerava se uvidom u dostavljenu prijavni obrazac.*
* **Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz PKK osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta.** *Ispunjenost kriterija provjerava se uvidom u Izjavu prijavitelja (Obrazac XY.)*
* **Iznos traženih bespovratnih sredstva za projektni prijedlog u okviru je propisanog najmanjeg i najvećeg iznosa bespovratnih sredstava za financiranje prihvatljivih izdataka koji se mogu dodijeliti temeljem Poziva iz točke 2. ovih Uputa, a predviđeno trajanje projekta je u skladu sa zadanim vremenskim okvirima za provedbu projekta definiranim u točki 5. ovih Uputa** *Ispunjenost kriterija provjerava se uvidom u prijavni obrazac.*
* **Projekt se može financirati uvažavajući pravila o državnim potporama/potporama male vrijednosti - Kulturna djelatnost koja se odvija u javnoj kulturnoj infrastrukturi (zgradi) koja je predmet projekta predstavlja negospodarsku aktivnost, odnosno a) zgrada se koristi za obavljanje javnih kulturnih djelatnosti, koje ne predstavljaju gospodarsku aktivnost (udio prihoda ostvarenih komercijalnim putem čini manje od 50 % ukupnih prihoda) i b) ne koristi se više od 20 % ukupne korisne površine zgrade godišnje za obavljanje gospodarskih djelatnosti.** *Ispunjenost kriterija provjerava se uvidom u Izjavu prijavitelja (Obrazac XY) i financijsko izvješće te prikaz korisne površine kulturne infrastrukture iz koje je vidljiv udio (postotak) negospodarskih i gospodarskih djelatnosti (uz popis pojedinih djelatnosti).*
* **Projektni prijedlog sadrži informaciju o:**

1. **usklađenosti s načelima  inicijative Novi Europski Bauhaus (NEB).** Usklađenost će se utvrđivati kroz doprinos trima ključnim vrijednostima NEB-a: održivost, uključivost i estetika. Primjeri mogućeg doprinosa za svaku od vrijednosti:

Održivost: rješenja utemeljena na prirodi (nature based solutions) ….

Uključivost: uključivanje većeg broja dionika u pripremu i provedbu projekta, izravno uključivanje ranjivih skupina, širenje/prenamjene prostora za javne usluge ….

Estetika: mjere za promicanje estetske vrijednosti a ne samo funkcionalnosti, valoriziranje lokalnog karaktera/posebnosti projekta, eksplicitan opis korištenog arhitektonskog stila …

1. **komplementarnosti i sinergiji s aktivnostima financiranima iz Europskog socijalnog fonda +**, konkretno ukoliko prijavitelj provodi (ima odobren) projekt financiran putem ESF+ programa za razdoblje 2021.-2027.

U sklopu projektnog prijedloga, Prijavitelj je dužan dostaviti opis doprinosa/usklađenosti s točkama a) i/ili b), ili informaciju / izjavu da nema doprinosa/komplementarnosti NEB/ESF+. Napominjemo da nepostojanje doprinosa/komplementarnosti nije osnova za isključenje.

*Ispunjenost kriterija provjerava se uvidom u Izjavu prijavitelja (Obrazac XY) i prijavni obrazac.*

1. **Prihvatljivost aktivnosti**

Prihvatljive aktivnosti koje se mogu sufinancirati u okviru ovog Poziva su:

1. **Priprema studijske i projektno tehničke dokumentacije:**

* Izrada studijske dokumentacije potrebne za prijavu projekta: financijska analiza, analiza troškova i koristi, studija izvodljivosti, studije utjecaja zahvata na okoliš/prethodne i/ili glavne ocjene o prihvatljivosti, odnosno zahtjeva za ocjenu potrebe procjene utjecaja na okoliš/prirodu (ako je potrebno); analizu otpornosti na klimatske promjene, procjena učinak na načelo ravnopravnosti spolova i načelo nediskriminacije, projektna prijave (aplikacija);
* Izrada foto i arhitektonske dokumentacije postojećeg stanja;
* Konzervatorska, restauratorska, arheološka i ostala srodna istraživanja i elaborati
* Geomehanička, građevinska i konstruktivna istraživanja; izrada geodetskih elaborata, geotehničkih elaborata;
* Analiza postojećeg stanja zgrade s prijedlogom mjera i procjenom investicije (zdravi unutarnji klimatski uvjeti, sigurnost u slučaju požara, mehanička otpornost i stabilnost konstrukcije - posebice za povećanje potresne otpornosti zgrade
* Izrada idejnih rješenja;
* Izrada idejnih projekata;
* Izrada glavnih projekata;
* Izrada izvedbenih projekata;
* Izrada projekta opremanja;
* Izrade izvješća o energetskom pregledu zgrade i energetskog certifikata[[20]](#footnote-21) i seizmičkog certifikata.

1. **Obnova[[21]](#footnote-22) i/ili opremanje zgrada javne kulturne infrastrukture:**

* Građevinski radovi:
  + Pripremni radovi – priprema za izvođenje radova (npr. iznošenje i pohrana namještaja i stvari, zaštitu »zdravih« dijelova konstrukcije, ugrađene opreme i namještaja i dr.) i drugi potrebni radovi;
  + Demontaže i rušenja – uklanjanje slojeva (npr. žbuke podne obloge, slojevi međukatnih i krovnih konstrukcija i dr.), uklanjanje instalacija i opreme i drugih oštećenih dijelova kuće ili dijelova koje je potrebno ukloniti radi izvođenja radova, skupljanje šute, utovar i odvoz na deponij građevnog otpada uz razvrstavanje radi ponovne uporabe ili mogućnost reciklaže materijala i dijelova nakon uklanjanja, zatvaranje instalacija (ukoliko je potrebno), i drugi potrebni radovi;
  + Zemljani radovi – radovi uklanjanja i rušenja, iskopi, nasipavanje i razastiranje, zbrinjavanje te mogući radovi na sanaciji temelja i na ukopanim dijelovima (podrumskim zidovima), i drugi potrebni radovi;
  + Radovi na rekonstrukciji dijelova konstrukcije (betonski i armirano betonski radovi, čelične konstrukcije, armirački radovi, tesarski radovi, zidarski radovi) i drugi potrebni radovi;
  + Krovopokrivački radovi – polaganje pokrova, krovna oprema i drugi krovopokrivački radovi
* Obrtnički radovi:
  + Stolarski, bravarski, limarski, fasaderski, keramičarski, soboslikarski, zidarski, izolaterski radovi i drugi potrebni radovi;
* Instalaterski radovi:
  + Elektroinstalacije (slaba i jaka struja), instalacije vodovoda i kanalizacije, instalacije grijanja i klimatizacije, plinske instalacije i drugo,
  + Građevinski radovi uz instalacije;
* Građevinski ostali radovi potrebni za provođenje mjera energetske učinkovitosti i korištenja OIE[[22]](#footnote-23) (poboljšanje energetskih svojstava ili zamjena postojeće stolarije/bravarije energetski učinkovitijom, poboljšanje toplinske izolacije vanjskih zidova i zidova prema negrijanom dijelu zgrade, poboljšanje toplinske izolacije krova i poda/stropa prema tlu/negrijanom tavanu/podrumu; poboljšanje sustava grijanja/pripreme potrošne tople vode/hlađenja/ventilacije uz promicanje korištenja visokoučinkovitih alternativnih sustava i OIE, uključujući i ugradnju visokoučinkovitih kondenzacijskih plinskih kotlova i bojlera; poboljšanje sustava rasvjete; ugradnja fotonaponskih modula za proizvodnju električne energije iz OIE, ugradnja sustava za automatizaciju i upravljanje zgradom);
* Aktivnosti povezane s povećanjem potresne otpornosti, sigurnosti u slučaju požara te osiguranja zdravih unutarnjih klimatskih uvjeta zgrade;
* Aktivnosti povezane s provedbom horizontalnih načela kao što su:
  + Izvedba novih i rekonstrukcija postojećih elemenata pristupačnosti zgradi kojima se (omogućavanje neovisan pristup, kretanje i korištenje prostora u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13),
  + Mjere ugradnje elemenata zelene infrastrukture (uz mjere ugradnje zelenog krova/ozelenjenog pročelja zgrada, uključuju i uređenje s ozelenjavanjem sivih površina te postojećih zelenih površina na građevnoj čestici zgrade),
  + Mjere održive urbane mobilnosti (izvedba parkirališta za bicikle) u zgradi ili na čestici zgrade,
  + Elektromobilnost (punionice ili stanice za punjenje električnih vozila s pripadajućom infrastrukturom) u zgradi (objektu) i/ili na parkiralištu čestice zgrade,
* Aktivnosti neophodne za korištenje javne kulturne infrastrukture kao što su uređenja sanitarnih čvorova, elektro i komunalni priključci, sustavi odvodnje i slično,
* Aktivnosti definirane procjenom učinka na načelo ravnopravnosti spolova i procjenom učinka na načelo nediskriminacije;
* Opremanje objekata javne kulturne infrastrukture, uključujući suvremenu IKT opremu i odgovarajuću programsku podršku (software) kojom se osigurava bolja dostupnost kulturnih sadržaja, inovativne usluge u kulturi;
* Stručni nadzor građenja i opremanja, projektantski nadzor (ako je primjenjivo), usluga koordinatora zaštite na radu tijekom građenja, usluga voditelja projekta sukladno čl. 38 Zakona o poslovima i djelatnostima prostornog uređenja i gradnje;
* Pričuva (contingency) maksimalno 10% ukupno prihvatljivih troškova;
* Kupnja zemljišta u funkciji zgrade (rada ustanove) u iznosu do najviše 5 % ukupnih prihvatljivih troškova za dotični projekt.

1. **Upravljanje projektom i administracija:**

* Administracija i tehnička koordinacija (izvještavanje o provedbi projektnih aktivnosti i pokazateljima…);
* Upravljanje projektnim aktivnostima;
* Financijsko upravljanje i izvještavanje sukladno obavezama definiranima u Ugovoru o dodjeli bespovratnih sredstava;
* Izrada dokumentacije za javnu nabavu roba, pružanja usluga i izvođenja radova i provedba postupaka javne nabave.

1. **Promidžba i vidljivost projekta:**

* Aktivnosti sukladno sažetom prikazu obveza korisnika po pitanju komunikacije/vidljivosti, <https://strukturnifondovi.hr/komunikacija-informiranje-i-vidljivost-eu-projekata-u-razdoblju-2021-2027/> , između stalog:
* Izrade privremene informacijske ploče, trajna ploča ili pano, naljepnice;
* izrada vizualnog identiteta projekta;
* izrade promotivnih materijala;
* organiziranje komunikacijskih događaja /konferencije projekta.
* Usluga priopćenja ili konferencije za medije, izrada web stranice, od čega su trajna ploča ili pano i naljepnice obvezni;
* Mjere za medijsku i druge oblike promidžbe rezultata projekata a s ciljem upoznavanja javnosti.

NAPOMENA: Navedeno ne predstavlja iscrpnu listu, već može uključivati i sve ostale aktivnosti i dokumentaciju potrebnu za izvođenje projekta

Ukoliko se projekt provodi s Partnerom, u projektnom prijedlogu se navode odvojeno aktivnosti Prijavitelj/Korisnika i aktivnosti Partnera, kao i utrošak sredstava (troškovi) po Prijavitelju/Korisniku i Partneru, i to po pojedinoj aktivnosti.

Neprihvatljive projektne aktivnosti su:

* aktivnosti koje se odnose građenje novih građevina (čl. 3. stavak 10. Zakona o gradnji)
* aktivnosti koje se odnose na uklanjanje postojećih građevina u cijelosti (čl. 3. stavak 10. Zakona o gradnji)
* aktivnosti koje se povezane sa održavanjem građevina sukladno čl. 3. stavku 21. Zakona o gradnji
* kupnja ili nabava motornih vozila
* zapošljavanje novih djelatnika (unutar Prijavitelja/Korisnika i/ili Partnera)
* aktivnosti koje se odnose na troškove nastale i plaćene izvan razdoblja prihvatljivosti troškova/izdataka
* aktivnosti koje se odnose troškove koji nisu predviđeni Ugovorom
* aktivnosti koje se odnose na kazne, financijske globe i troškove sudskog i izvansudskog spora.

1. **Opći zahtjevi koji se odnose na prihvatljivost troškova operacije/projekta**

Proračun projekta treba biti realan i potreban za postizanje očekivanih rezultata, a iskazane cijene trebaju odgovarati tržišnim cijenama. Detaljna pravila prihvatljivosti troškova koja se odnose na ovaj Poziv opisana su niže.

Da bi bili prihvatljivi, troškovi moraju nastati u svrhu provedbe projekta/prihvatljivih aktivnosti i biti plaćeni u svrhu provedbe projekta/prihvatljivih aktivnosti, moraju nastati kod Korisnika/Partnera i plaća ih Korisnik/Partner. Trošak mora nastati i biti plaćen u razdoblju prihvatljivosti troškova/izdataka da bi bio prihvatljiv za financiranje. Trošak mora nastati u razdoblju provedbe projekta, najranije 1. siječnja 2021. godine, a inicijalno najkasnije do 31.12.2027. godine.

Prijavitelj je obvezan dostaviti proračun svih planiranih troškova potrebnih za realizaciju operacije/projekta, pri čemu proračun mora obuhvatiti troškove koji nastaju nakon potpisivanja ugovora i troškove koji su nastali i prije tog trenutka (ukoliko je primjenjivo). Troškovi nastali prije 1. siječnja 2021. automatski se smatraju neprihvatljivima. Neprihvatljivi troškovi se navode zasebno u proračunu projekta i ne financiraju se sredstvima ovog Poziva.

Troškovi iskazani u proračunu projekta moraju biti utemeljeni na tržišnim cijenama u trenutku podnošenja projektnog prijedloga i/ili u trenutku pokretanja postupka nabave (u slučaju retroaktivno prihvatljivih troškova), odnosno realni i usmjereni na učinkovito i efikasno korištenje sredstava, a Prijavitelj navedeno dokazuje dostavljanjem najmanje sljedećeg: Troškovnika s referencama uz obrazloženje procijenjenih troškova za svaku od stavki troškova te popratnu dokumentaciju (izvore) na osnovu kojih se ocjenjuje utemeljenost troškova (ispitivanje tržišta, usporedba sa sličnim projektima, prethodni projekti prijavitelja, vrijednosti recentni (u zadnjih 1.5 godinu ili ranije (ako je primjenjivo)) postupaka nabave sličnog predmeta). Troškovi se obrazlažu na razini na kojoj su definirani u opisu proračuna projekta (ne npr. troškovnika iz glavnog projekta).

Prihvatljivosti troškova procjenjuje se u skladu s člancima 20., 25., 63. - 67. Uredbe (EU) 2021/1060. Iznimka se odnosi na primjenu članka 63., stavka 4., s obzirom na to da se cijeli projektni prijedlog treba provesti unutar RH.

Neprihvatljivi troškovi su:

* Kamate na dug
* Porez na dodanu vrijednost (PDV), osim za projekt čiji je ukupni trošak niži od 5 000 000 EUR (uključujući PDV) pri čemu nije dozvoljeno dvostruko financiranje, te za projekt čiji ukupni trošak iznosi najmanje 5 000 000 EUR (uključujući PDV) ako se ne može osigurati njegov povrat u okviru nacionalnog zakonodavstva o PDV-u
* Troškovi nastali zbog premještanja
* Razgradnja ili izgradnja nuklearnih elektrana
* Proizvodnja, prerada i stavljanje na tržište duhana i duhanskih proizvoda
* Prekomorske zemlje i područja
* Ulaganja radi postizanja smanjenja emisija stakleničkih plinova iz aktivnosti koje su navedene u Prilogu I. Direktivi 2003/87/EZ
* Poduzetnici u teškoćama, kako su definirani u članku 2. točki 18. Uredbe (EU) br. 651/2014
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti
* Troškovi amortizacije za koje nije izvršeno plaćanje za koje postoje računi
* Izravni troškovi osoblja u vezi s bespovratnim sredstvima
* Financiranje prihvatljivih troškova uz primjenu paušalne stope
* Potpora lokalnom razvoju pod vodstvom lokalne zajednice
* Trošak koji ispunjava uvjete za potporu iz ESF+
* Financiranje obrtnog kapitala za MSP
* Ulaganja povezana s proizvodnjom, preradom, prijevozom, distribucijom, skladištenjem ili izgaranjem fosilnih goriva
* Ulaganja u infrastrukturu zračnih luka
* Ulaganja u zbrinjavanje otpada na odlagališta
* Ulaganja u povećanje kapaciteta postrojenja za obradu preostalog otpada
* Ulaganje u stanovanje
* Produktivna ulaganja u poduzeća koja nisu MSP
* Kupnja rabljene opreme
* Kupnja vozila koja se koriste u svrhu upravljanja projektom
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknade troškova, otpremnine, potpore i nagrade radnicima
* Kazne, financijske globe, troškovi povezani s predstečajem, stečajem ili likvidacijom
* Troškovi sudskih i izvansudskih sporova
* Gubici zbog fluktuacija valutnih tečaja i provizija na valutni tečaj
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak
* Leasing
* Troškovi povezani s računovodstvenim uslugama i uslugama revizije u okviru projekta, koju nabavlja korisnik
* Trošak jamstva koje izdaje banka ili druga financijska institucija.

1. **Horizontalna načela**

Promicanje načela:

Usklađenost i doprinos horizontalnim načelima, osigurava se kroz relevantne kriterije prihvatljivosti i odabira te prihvatljive aktivnosti.

Uvjeti iz članka 73. stavka 1 i 2 te čl. 9. Uredbe 1606/2021 osigurani su primarno putem primjene kriterija prihvatljivosti[[23]](#footnote-24) kojima se osigurava minimalna usklađenost sa zakonodavnim propisima (neutralan utjecaj) kao preduvjet za prijavu projekta ali i dodatni uvjeti (iznad nužnog zakonodavnog minimuma) koji također predstavljaju preduvjet a prijavu i to:

* provedene procjene učinka na načelo ravnopravnost spolova i načelo nediskriminacije
* izrađena analiza otpornosti na klimatske promjene te propisani dodatni zahtjevi koji proizlaze iz DNSH analize.

Nadalje dodatni doprinos (pozitivan utjecaj) horizontalnim politikama integriran je u kriterije odabira odnosno valorizira ulaganja/aktivnosti povezane s horizontalnim politikama u sklopu projektnih prijedloga (vidjeti prilog XY Poziva, kriterije 5. i 6.).

Zaključno u popisu prihvatljive aktivnosti naveden je popis aktivnosti troškova povezanih s horizontalnim politikama koje se smatraju prihvatljivima, odnosno čije je financiranje moguće uključiti u projektni prijedlog. Napominjemo da popis nije iscrpan te je moguće uključiti i dodatne aktivnosti koje promiču horizontalna načela.

**Metodologija za određivanje financijskih ispravaka u slučaju nepoštivanja horizontalnih načela**:

U slučaju nepoštivanja, odnosno neusklađenosti s minimalnim zahtjevima u pogledu horizontalnih načela tj. poštivanja zakonodavnih uvjeta (neutralni utjecaj)[[24]](#footnote-25) primjenjuje se stopa korekcije od 100%, odnosno povrat cjelokupnog iznosa isplaćenih bespovratnih sredstava. Primjer: projektom nije osigurana pristupačnost osobama s invaliditetom.

U slučaju nepoštivanja, odnosno neostvarenja doprinosa (potpunog ili djelomičnog) horizontalnim načelima koji je vrednovan tijekom postupka odabira projekta (dodjele bespovratnih sredstava)[[25]](#footnote-26), odnosno na osnovu kojeg je projektni prijedlog dobio (dodatne) bodove, primjenjuje se stopa financijskog ispravka od 5% (u slučaju djelomičnog ostvarenja) odnosno 10% (u slučaju potpunog neostvarenja) od iznosa isplaćenih bespovratnih sredstva.

Nadležna tijela (UT i PT2) mogu donijeti odluka o nepostojanju okolnosti za primjenu financijske korekcije ili pak odluku o umanjenju financijske korekcije, uzimajući u obzir specifične okolnosti (popis okolnosti naveden je u tablici „4. Korak: provjera mogućnosti smanjenja korekcije“ Metodologije za određivanje financijskih ispravaka zbog neostvarenja pokazatelja, međutim postoci umanjenja u navedenoj tablici nisu primjenjivi na financijske ispravke u slučaju nepoštivanja horizontalnih načela).

1. **Podnošenje projektnog prijedloga**

Projektni prijedlog, odnosno sva dokumentacija zahtijevana ovim Uputama izrađuje se na hrvatskom jeziku i latiničnom pismu.

Projektni prijedlog se podnosi Ministarstvu regionalnoga razvoja i fondova Europske unije, putem informacijskog sustava za Program te sadržava sljedeće dokumente u traženom formatu:

|  |
| --- |
| Dokumentacija koja mora sadržavati potpis prijavitelja, dostavlja se kao sken izvornika, ovjerena potpisom ovlaštene osobe za zastupanje, ili kao datoteka u .pdf formatu ovjerena kvalificiranim elektroničkim potpisom ovlaštene osobe za zastupanje. *Osoba ovlaštena za zastupanje je osoba koja je ovlaštena za zastupanje po zakonu, osoba koja je kao takva navedena u odgovarajućem javnom registru, ili u slučaju ako se ovlaštenje odnosi samo na određenu osobu, ovlaštena osoba je ona kojoj je dano posebno ovlaštenje.* Pečat obvezno koriste osobe koje su ga po propisima Republike Hrvatske obvezne koristiti u svom poslovanju i radu. |
| 1. popunjen Prijavni obrazac koji sadrži:    * procjenu učinka na načela ravnopravnosti spolova i nediskriminacije    * analizu „otpornosti na klimatske promjene”    * objašnjenje po kojoj osnovi je ocijenjeno da projekt (projektne aktivnosti) ne podliježu obavezama vezanim uz procjenu utjecaja zahvata na okoliš, *ako je primjenjivo* 2. popunjen Troškovnik s referencama (kako je opisano u točki 5. ovih Uputa) 3. Izjava Prijavitelja, i *ako je primjenjivo*, Partnera Korisnika kojom *između ostalog* potvrđuje da:    * se kulturna infrastruktura koja je predmet projekta koristi za obavljanje kulturne djelatnosti    * projekt ne sadrži elemente državne potpore    * kulturna djelatnost koja se obavlja u javnoj kulturnoj infrastrukturi ne predstavlja gospodarsku aktivnost    * će osigurati sredstva za upravljanje i održavanje rezultatima projekta po njegovom završetku    * ima osigurana sredstava za vlastito sufinanciranje    * su aktivnosti koje su započele prije podnošenja zahtjeva za financiranje (prije podnošenja projektnog prijedloga), provedene/provode su u skladu s primjenjivim zakonskim okvirom, posebno u pogledu poštivanja odredbi o javnoj nabavi    * da projekt ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060    * projekt nije izravno zahvaćen obrazloženim mišljenjem Europske komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija    * projekt poštuje načelno dvostrukog financiranja    * se potporom iz PKK osigurava dodana vrijednost 4. statut ustanove u kulturi (prema Zakonu o ustanovama) 5. Izjava Prijavitelja kojom se obvezuje da će osigurati provedbu mjera identificiranih u „ne čini štetu“ analizi za Specifični cilj 4.6. PKK (kako je opisano u točki 3. ovih Uputa) 6. projekcija troškova održavanja nakon jedne godine od završetka provedbe projekta 7. Izjava o imenovanju stručnog projektnog tima 8. financijska analiza u dijelu koji se odnosi na prikaz neto novčanog toka (kako je opisano u točki 3. ovih Uputa) 9. projektna dokumentacija kojom se utvrđuje minimalna spremnost projekta (kako je opisano u točki 3. ovih Uputa) 10. službeni podaci o broju posjetitelja i/ili korisnika u baznoj godini (sustav praćenja, evidencije i slično, ovisno o konkretnoj situaciji) 11. financijsko izvješće ustanove u kulturi s vidljivim izvorima prihoda te udjelom komercijalnih prihoda (uključivo s razradom izvora za iste) za godinu koja prethodi prijavi projekta ili, *ako je primjenjivo*, za JLS ili JP(R)S (ako izravno obavlja kulturnu djelatnost) 12. prikaz korisne površine kulturne infrastrukture iz koje je vidljiv udio (postotak) negospodarskih i gospodarskih djelatnosti (uz popis pojedinih djelatnosti)   sporazum o partnerstvu, *ako je primjenjivo*   1. dodatni proračunski podaci (kako je opisano u točki 3. ovih Uputa), *ako je primjenjivo* 2. izračun financijskog jaza, *ako je primjenjivo (u slučaju kako je opisano u točki 1. ovih Uputa)* 3. dokumentacija za izračun troškova osoblja  * ispunjen obrazac izračun vrijednosti satnice po radnom mjestu u excel formatu (izvod iz baza podataka JOPPD obrazaca Korisnika) (kako je navedeno u točki 1. ovih Uputa), *ako je primjenjivo* * dokument (akt) temeljem kojeg se utvrđuje iznos bruto plaće (ugovor o radu ili akt o zaposlenju ukoliko postoji te pripadajuće dodatke navedenih dokumenata, ako je primjenjivo), *ako je primjenjivo* * platne liste (IP1 obrazac) za razdoblje od 12 mjeseci koji prethode prijavi projektnog prijedloga ili manje u slučaju da iznosi troškova plaća nisu dostupni za navedeno razdoblje, *ako je primjenjivo*  1. dodatni dokazi za ocjenu odnosa između iznosa potpore, poduzetih aktivnosti i postizanja ciljeva (npr. podaci o analiziranim drugim/usporedivim nabavama, projektima, …)*, ako je primjenjivo* 2. glavni projekt energetske obnove s iskaznicom energetskih svojstava zgrade, *ako je primjenjivo* 3. PUO/OP, *ako je primjenjivo*    * rješenje nadležnog tijela o ocjeni o potrebi provođenja PUO postupka i/ili rješenje o provedenom PUO postupku i/ili    * rješenja nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili rješenje nadležnog tijela o provedenom postupku Glavne ocjene |

1. **Pitanja i odgovori**

Potencijalni prijavitelji imaju pravo postavljati pitanja vezana uz Poziv i to kontinuirano od trenutka objave Poziva (zatvaranjem Poziva te u razdoblju obustave Poziva, pravo postavljanja pitanja se suspendira). Neće se odgovarati na pitanja koja prejudiciraju zaključak o prihvatljivosti pojedinog prijavitelja/partnera/projekta, odnosno troškova i aktivnosti u okviru konkretne operacije/projekta. Odgovor na pojedino pitanje može u svojoj cjelini i djelomično sadržavati jasne i nedvosmislene reference na odgovor na drugo pitanje.

Odgovori se objavljuju u roku od sedam radnih dana od dana zaprimanja pitanja.

Postavljeno pitanje treba sadržavati jasnu referencu na Poziv.

Pitanja se postavljaju putem elektroničke pošte nadležnog tijela ….

1. **Objava rezultata Poziva**

Objava rezultata Poziva: popis projekata koji su odabrani za financiranje u okviru Poziva objavljuje se na internetskoj stranici Upravljačkog tijela.

1. **Postupak odabira projekata** 
   1. **Opće informacije**

Postupak dodjele provodi Ministarstvo regionalnoga razvoja i fondova Europske unije (dalje: MRRFEU).

Postupak dodjele za pojedini projektni traje 120 kalendarskih dana, računajući od dana početka postupka dodjele, s time da rok počinje teći započinje zaprimanjem projektnog prijedloga. Dakle, postupak dodjele za pojedini projektni prijedlog provodi se u skladu s datumom i vremenom predaje svakog pojedinog projektnog prijedloga neovisno o drugom projektnom prijedlogu.

U rok od 120 kalendarskih dana **ne uračunava se rok mirovanja** koji obuhvaća razdoblje unutar kojeg se Prijavitelju dostavlja pisana obavijest (odluka) o statusu projektnog prijedloga te rok unutar kojeg Prijavitelj može podnijeti prigovor.

* 1. **Provođenje** **postupka dodjele**

Postupak dodjele provodi se kroz **jednu objedinjenu fazu**, koja obuhvaća aktivnosti / pod-faze:

1. Administrativna provjera i provjera prihvatljivosti (projektnog prijedloga/prijavitelja/partnera (a/p)/aktivnosti)
2. Ocjenjivanje kvalitete
3. Provjera prihvatljivosti troškova projektnog prijedloga i
4. Donošenje odluke o financiranju.

Ako je projektni prijedlog udovoljio svim pretpostavkama Poziva, donosi se odluka o financiranju te se sklapa ugovor o dodjeli bespovratnih sredstava (dalje: ugovor). Projektni prijedlog koji ne udovoljava uvjetima Poziva isključuje se iz postupka dodjele.

* + 1. **Administrativna provjera i provjera prihvatljivosti (projektnog prijedloga/prijavitelja/partnera(a/p)/aktivnosti)**

Administrativna provjera i provjera prihvatljivosti registriranih projektnih prijedloga provodi se provjerom usklađenosti projektnih prijedloga sa zahtjevima i kriterijima prihvatljivosti definiranim u dokumentaciji ovog Poziva primjenjujući Obrazac za administrativnu provjeru i provjeru prihvatljivosti za svaki projektni prijedlog (Prilog XY).

U okviru provjere prihvatljivosti može se koristiti EDES baza podataka[[26]](#footnote-27) kako bi se utvrdilo da ne postoje razlozi za isključenje.

Ako projektni prijedlog nije udovoljio nekim od pretpostavki unutar predmetne aktivnosti / pod-faze (primjerice utvrđeno je da Prijavitelj nije prihvatljiv prema Pozivu), ne provode se ostale aktivnosti unutar faze kao primjerice provjera prihvatljivosti projekta.

U slučaju da se tijekom provjere prihvatljivosti projekta i aktivnosti utvrdi da u određenom projektnom prijedlogu jedna ili više aktivnosti nisu prihvatljive sukladno točki 4 ovih Uputa, iste se neće uzeti u obzir prilikom ocjenjivanja kvalitete projektnog prijedloga. Kvaliteta projektnog prijedloga ocjenjuje se uzimajući obzir isključivo aktivnosti koje su ocijenjene prihvatljivima.

Obavezno se provjerava prihvatljivost projektnih prijedloga kojima se osigurava potpuna iskorištenost financijskih sredstava Poziva.

* + 1. **Ocjenjivanje kvalitete**

Ocjenjivanje kvalitete provodi se u skladu s kriterijima odabira na temelju metodologije odabira primjenjujući Obrazac za ocjenjivanje kvalitete (Prilog XY).

**Popis (rang-lista)** projektnih prijedloga priprema se po datumu i vremenu predaje svakog pojedinog projektnog prijedloga. Da bi bio uvršten na popis (rang-listu), projektni prijedlog mora ostvariti **minimalno 51 bod.**

* + 1. **Provjera prihvatljivosti troškova**

Prihvatljivost troškova provodi se provjerom usklađenosti proračuna projektnog prijedloga s kriterijima prihvatljivosti troškova primjenjujući Kontrolnu listu za provjeru prihvatljivosti troškova (Prilog XY).

Prilikom provjere prihvatljivosti troškova, Prijavitelj je obvezan na zahtjev MRRFEU-a dostaviti dodatne informacije, podatke i/ili dokumentaciju, te ako ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, **troškovi se smatraju neprihvatljivima i uklanjaju iz proračuna projektnog prijedloga**.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno kojim se ne mijenjaju aktivnosti za koje je tijekom provjere prihvatljivosti projekta i aktivnosti te ocjene kvalitete utvrđeno da su prihvatljive, opseg i ciljevi predloženog projektnog prijedloga te **ne mogu dovesti do povećanja iznosa sredstava koji se dodjeljuju prijavitelju u odnosu na ono što je zahtijevano projektnim prijedlogom.**

* + 1. **Donošenje odluke o financiranju i završetak postupka dodjele**

U odnosu na **pojedini projektni prijedlog**, koji je udovoljio svim prethodno navedenim kriterijima postupka dodjele, postupak dodjele završava donošenjem odluke o financiranju.

U odnosu na **rezervnu listu projektnih prijedloga** koji udovoljavaju pretpostavkama postupka dodjele, ali za koja nisu raspoloživa sredstva za financiranje u okviru poziva, postupak dodjele završava utvrđenjem rezervne liste projektnih prijedloga.

Postupak dodjele za projektne prijedloge s rezervne liste provodi se pod jednakim uvjetima i u trenutku kada i ako potrebna financijska sredstva postanu raspoloživa. Pri tome, uvažava se redoslijed projektnih prijedloga na rezervnoj listi te (preostala) raspoloživa financijska sredstva. Ukoliko prvi projektni prijedlog s rezervne liste prelazi preostali raspoloživi iznos, navedenom Prijavitelju se nudi mogućnost da u odgovarajućoj mjeri poveća udio sufinanciranja. Ako je Prijavitelj to u mogućnosti učiniti, za predmetni projektni prijedlog MRRFEU donosi odluku o financiranju, nakon što je Prijavitelj navedeno i dokazao Izjavom o osiguranju dodatnih sredstava za vlastito sufinanciranje, uključujući informacije o relevantnom dijelu proračuna u kojem su s planirana sredstva (u razdoblju do 3 godine, odnosno važenja proračuna koji je na snazi u trenutku predaje projektnog prijedloga). Ako Prijavitelj ne osigura, odnosno nije u mogućnosti osigurati dodatna sredstva, o predmetnoj soluciji obavještava se sljedeći Prijavitelj na popisu projektnih prijedloga. Navedeno postupanje ne može dovesti do izmjena aktivnosti projektnog prijedloga.

Odluku o financiranju donosi čelnik tijela (MRREFU).

Ako se nakon donošenja odluke o financiranju utvrdi da projektni prijedlog, u odnosu na koji je donesena odluka o financiranju, ne udovoljava svim uvjetima postupka dodjele, MRRFEU će u svako doba ukidanjem staviti izvan snage odluku o financiranju. Na akt kojim se odluka o financiranju ukida Prijavitelj ima pravo izjaviti pravni lijek.

* 1. **Ostale odredbe vezane uz provedbu postupka dodjele**
     1. **Obavještavanje prijavitelja**

Prijavitelj se o rezultatima postupka dodjele obavještava odlukom o statusu projektnog prijedloga (odluka o isključenju ili odluka o udovoljavanju pretpostavkama Poziva). S obzirom na to da se postupak dodjele provodi kroz jednu objedinjenu fazu, kao pravilo se primjenjuje to da se Prijavitelj obavještava o statusu projektnog prijedloga samo jednom na kraju provedbe aktivnosti / pod-faza 1.-3-.. Međutim, moguće je Prijavitelju poslati više obavijesti kojim ga se obavještava o napretku postupka dodjele u odnosu na njegov projektni prijedlog, bilo na zahtjev samog Prijavitelja ili ako to ocjeni potrebnim MRRFEU.

Odluku o statusu projektnog prijedloga donosi čelnik tijela (MRRFEU).

Ako projektni prijedlog nije udovoljio nekim od pretpostavki unutar faze (primjerice utvrđeno je da Prijavitelj nije prihvatljiv prema Pozivu), ne provode se ostale aktivnosti unutar faze kao primjerice provjera prihvatljivosti projekta.

* + 1. **Osiguranje dostupnosti informacija o postupku dodjele**

Primjenjuje se Zakon o pravu na pristup informacijama (Narodne novine, br. 25/13, 85/15 i 69/22). Zahtjevi prijavitelja za dostavom informacija ne utječu na postupak dodjele.

* + 1. **Pojašnjenja tijekom postupka dodjele**

Postupak pojašnjavanja provodi se uvažavajući načelo jednakog tretmana i razmjernosti. Postupak pojašnjavanja ne bi se trebao provoditi ako zahtijevane aktivnosti nisu razmjerne cilju koji se nastoji postići. MRRFEU ima pravo isključiti projektni prijedlog iz postupka dodjele ako potrebni dokumenti/podaci nedostaju, ako nisu potpuni, ili ako na zahtjev nije dostavljeno pojašnjenje unutar zadanog roka.

1. **Povlačenje projektnog prijedloga**

Prijavitelj može povući svoj projektni prijedlog iz postupka dodjele do trenutka potpisivanja ugovora i to pisanom obaviješću upućenom MRRFEU. Povlačenje projektnog prijedloga smatra se završetkom postupka dodjele, bez potrebe donošenja posebnog akta.

1. **Sklapanje ugovora**

Prijavitelj je obvezan bez odgađanja, po pozivu UT ili PT 1 i u roku koji UT ili PT 1 odredi sklopiti ugovor. Ugovor potpisuju UT ili PT 1, PT 2, Prijavitelj (Korisnik) te sektorski nadležno tijelo (ako je primjenjivo). Prijavitelju se dostavljaju četiri potpisana primjerka koje potpisuje te nakon potpisivanja dostavlja tri primjerka UT ili PT 1, a jedan primjerak zadržava za sebe. Ako prijavitelj ne postupi na opisani način, odnosno u zadanom roku, smatra se da je od sklapanja ugovora odustao. Ako je Prijavitelj zapirimo izvornike ugovora na potpis te je od sklapanja ugovora odustao, obvezan je iste vratiti UT ili PT 1, bez odgađanja.

Ugovor se neće sklopiti ako su nastale ili su utvrđene sljedeće okolnosti:

* koje utječu ili mogu utjecati na ispravnost postupka dodjele ili samu dodjelu bespovratnih sredstava
* da su provedbeni kapaciteti korisnika nepromijenjeni.

U skladu sa zahtjevom UT ili PT 1, Prijavitelj je obvezan dostaviti izjavu kojom potvrđuje da u odnosu na podatke dostavljene u projektnom prijedlogu.

1. **Prigovori**

**Prigovor u postupku odabira operacija/projekata** izjavljuje se u skladu sa sljedećim pravilima:

Prijavitelj može na odluku o statusu projektnog prijedloga izjaviti prigovor čelniku Upravljačkog tijela, odnosno ministru regionalnoga razvoja i fondova Europske unije:

1. ako smatra da je tijekom postupka odabira operacija/projekata (postupka dodjele bespovratnih sredstava – u tekstu se rabi termin postupak odabira operacija/projekata) postupanjem ili propuštanjem postupanja nadležnog tijela njegov projektni prijedlog neosnovano isključen iz postupka odabira operacija/projekata

2. u slučaju kada njegov projektni prijedlog nije isključen iz postupka odabira operacija/projekata, ako smatra da nadležno tijelo tijekom tog postupka nije postupilo u skladu s pravilima poziva.

U prigovoru se ne mogu iznositi nove činjenice i novi dokazi u odnosu na postupak odabira operacija/projekata.

Prigovor se može izjaviti u roku 15 dana od dana primitka odluke o statusu projektnog prijedloga.

Prigovor na pojedinu odluku o statusu projektnog prijedloga ne odgađa postupanje nadležnih tijela po Pozivu te na dodjeljivanje sredstava u okviru Poziva.

Prijavitelj se može odreći prava na prigovor u pisanom obliku od dana primitka odluke o statusu projektnog prijedloga do dana isteka roka za izjavljivanje prigovora.

Prijavitelj može odustati od prigovora sve do otpreme rješenja o prigovoru.

Kad prijavitelj odustane od izjavljenog prigovora, postupak u povodu prigovora obustavit će se rješenjem.

Odricanje ili odustanak od prigovora ne mogu se opozvati.

Rješenje o prigovoru donosi čelnik Upravljačkog tijela, odnosno ministar regionalnoga razvoja i fondova Europske unije u roku 30 dana od dana zaprimanja prigovora, na temelju prijedloga neovisnog kolegijalnog tijela.

O izjavljenom prigovoru rješava neovisno kolegijalno tijelo – Komisija za razmatranje prigovora. Kolegijalno tijelo odlučuje uz prisutnost tri člana i većinom glasova. Kolegijalno tijelo je neovisno u svom radu te predlaže odluku o izjavljenom prigovoru čelniku tijela.

Iznimno, u slučaju kada je Upravljačko tijelo ujedno i korisnik okviru Programa, o izjavljenom prigovoru rješava službena osoba (u nastavku teksta se za kolegijalno tijelo, odnosno službenu osobu rabi termin Upravljačko tijelo).

Čelnik tijela može donijeti dodatna pravila kojima se uređuje sastav, način rada i postupanje neovisnog kolegijalnog tijela, koja su sastavni dio Poziva.

Upravljačko tijelo ispitat će je li prigovor dopušten, pravodoban i izjavljen od ovlaštene osobe.

Ako prigovor nije dopušten ili pravodoban ili izjavljen od ovlaštene osobe, odbacit će se rješenjem.

Kad Upravljačko tijelo utvrdi da je prigovor dopušten, pravodoban i izjavljen od ovlaštene osobe, navodi prigovora razmotrit će se te će se ispitati odluka o statusu projektnog prijedloga koja se prigovorom pobija.

O osnovanosti prigovora rješava se na temelju činjenica utvrđenih u postupku donošenja odluke o statusu projektnog prijedloga.

Kada Upravljačko tijelo ocijeni da je prigovor osnovan jer u postupku donošenja odluke o statusu projektnog prijedloga činjenice nisu u potpunosti utvrđene ili su pogrešno utvrđene ili je nadležno tijelo pogrešno primijenilo odredbe poziva ili drugih propisa, rješenjem će se usvojiti prigovor i poništiti pobijana odluka o statusu projektnog prijedloga te će naložiti nadležnom tijelu da ponovno razmotri projektni prijedlog i odluči o njegovom statusu, obrazlažući u kojem dijelu i zbog kojih razloga je postupak potrebno upotpuniti odnosno o kojim je odredbama poziva ili drugih propisa potrebno voditi računa (rješavajući o prigovoru na odluku o statusu projektnog prijedloga).

U rješenju kojim se usvaja prigovor i poništava odluka o statusu projektnog prijedloga, umjesto naloga nadležnom tijelu za provođenjem ponovljenog postupka, ili ako je nadležno tijelo Upravljačko tijelo, može se, odnosno utvrditi će se da će odluku o statusu projektnog prijedloga donijeti Upravljačko tijelo.

Kada se ocijeni da su u postupku donošenja odluke o statusu projektnog prijedloga činjenice potpuno i pravilo utvrđene te da je nadležno tijelo pravilno primijenilo odredbe poziva ili drugih pravila, rješenjem će se odbiti prigovor kao neosnovan.

Protiv rješenja čelnika Upravljačkog tijela o izjavljenom prigovoru može se pokrenuti upravni spor pred nadležnim upravnim sudom.

Član neovisnog kolegijalnog tijela, odnosno službena osoba se izuzimaju iz postupka rješavanja o izjavljenom prigovoru ako su:

- s prijaviteljem, partnerom ili korisnikom (podnositeljem prigovora) ili osobom ovlaštenom za zastupanje prijavitelja ili korisnika u bliskom osobnom odnosu i to srodnik po krvi u uspravnoj liniji, u pobočnoj liniji do četvrtog stupnja zaključno, bračni drug ili srodnik po tazbini do drugog stupnja zaključno, i po prestanku braka

- prijavitelj, partner ili korisnik, suovlaštenik, suobveznik, ili osoba ovlaštena za zastupanje prijavitelja ili korisnika

- s prijaviteljem, partnerom, korisnikom ili osobom ovlaštenom za zastupanje prijavitelja, odnosno korisnika u odnosu skrbnika, posvojenika ili posvojitelja.

Prigovor se može predati neposredno u pisanom obliku, poslati poštom ili dostaviti u obliku elektroničke isprave izrađene sukladno zakonu. Datum predaje neposredno u pisanom obliku u prijamni ured Upravljačkog tijela i datum predaje pošti preporučeno smatra se datumom predaje Upravljačkom tijelu. Ako se prigovor podnosi putem pošte nepreporučeno, datum predaje prigovora smatra se datum zaprimanja u Upravljačkom tijelu. U slučaju dostavljanja u obliku elektroničke isprave izrađene sukladno zakonu datumom zaprimanja prigovora smatra se trenutak kada je ista zabilježena na poslužitelju za primanje elektroničkih poruka.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku odluke na koju se izjavljuje naziv / ime i prezime, OIB te adresu prijavitelja, ime i prezime te adresu osobe po zakonu ili punomoći ovlaštene za zastupanje, OIB, naziv i referentni broj poziva, razloge izjavljivanja prigovora, potpis prijavitelja, ili osobe po zakonu ili punomoći ovlaštene za njihovo zastupanje. Prigovoru mora biti priložena punomoć kao ovlast za zastupanje i dokumentacija kojom se dokazuju navodi iznijeti u prigovoru.

Ako prigovor sadrži nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je nedostatak potrebno otkloniti, uz upozorenje da ako se nedostaci ne otklone, ne otklone u zadanom roku, prigovor se neće uzeti u razmatranje i rješenjem se odbacuje.

Prijavitelju, u odnosu na kojeg je u postupku odabira operacija/projekata utvrđeno da mu mogu biti dodijeljena bespovratna sredstva, nadležno tijelo nudi potpisivanje izjave o odricanju od prava na prigovor. Pri tome, prijavitelju će se pojasniti razlozi postojanja takve mogućnosti, posebice prednosti u odnosu na njegova prava (potpisivanje ugovora prije isteka roka mirovanja).

U skladu s načelom jednakog postupanja, potpisivanje predmetne izjave omogućava se svakom prijavitelju u odnosu na kojega su za navedeno ispunjene pretpostavke.

NAPOMENA: U rok koji je ovim Uputama određen kao rok trajanja Poziva ne uračunava se rok mirovanja koji obuhvaća razdoblje unutar kojeg se prijavitelju dostavlja odluka o statusu projektnog prijedloga, te rok u kojem prijavitelj može izjaviti prigovor. Ako je prigovor izjavljen, u rok koji je ovim Uputama određen kao rok trajanja Poziva ne uračunava se rok u kojem se po prigovoru rješava.

ADRESA UPRAVLJAČKOG TIJELA: Ministarstvo regionalnoga razvoja i fondova Europske unije, Miramarska cesta 22, 10 000, Zagreb

1. **Pritužbe na Fondove**

Pritužba na Fondoveširi je pojam u odnosu na prigovore te osim prigovora obuhvaća sve ostale pritužbe sukladno članku 69. stavku 7. Uredbe (EU) 2021/1060.Na pritužbe se primjenjuju sljedeća pravila:

O pritužbi na Fondove koja ne predstavlja prigovor u skladu s ovim Pozivom, čelnik tijela, odnosno ministar regionalnoga razvoja i fondova Europske unije donosi rješenje u roku 15 dana od dana zaprimanja pritužbe. Na podnošenje, odnosno zaprimanje pritužbe primjenjuju se odredbe koje se primjenjuju na prigovor.

Ako se radi o pritužbi koja po sadržaju predstavlja zahtjev za pojašnjenjem, ili je općenito takve naravi da ne zahtjeva donošenje rješenja, čelnik tijela odnosno ministar regionalnoga razvoja i fondova Europske unije rješava na drugi odgovarajući način (primjerice upućivanjem službenog pojašnjenja).

1. **Zaštita osobnih podataka**

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka („Narodne novine“, broj 42/18).

Pravna osnova za obradu osobnih podataka prikupljenih u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava je sklapanje i izvršavanje ugovora u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Kategorije ispitanika:

1. Prijavitelj na postupke dodjele bespovratnih sredstava i korisnik ugovora o dodjeli bespovratnih sredstava

2. Osoba ovlaštena za zastupanje prijavitelja, odnosno korisnika

3. Službena osoba koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava

4. Osoba koja je posebno ovlaštena za sudjelovanje u pojedinim postupcima dodjele (primjerice vanjski stručnjak)

5. Partneri prijavitelja, odnosno partneri korisnika u postupku dodjele bespovratnih sredstava odnosno odabira operacija/projekata i provedbi ugovora o dodjeli bespovratnih sredstava

6. Osoba ovlaštena za zastupanje partnera prijavitelja, odnosno partnera korisnika

7. Osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta

8. Stvarni vlasnici prijavitelja i partnera prijavitelja i stvarni vlasnici korisnika i partnera korisnika kako su definirani Zakonom o sprječavanju pranja novca i financiranja terorizma (Narodne novine broj 108/17, 39/19 i 151/22).

Ispitanicima se smatraju i druge osobe kako je to navedeno u obavijesti o obradi osobnih podataka koja pruža detaljniji prikaz obrade osobnih podataka u informacijskom sustavu.

Ne obrađuju se posebne kategorije osobnih podataka, a kategorije osobnih podataka koji se prikupljaju i obrađuju u okviru projektnog prijedloga i operacije/projekta te ugovora o dodjeli bespovratnih sredstava su:

* podaci prijavitelja, odnosno korisnika te partnera prijavitelja, odnosno partnera korisnika
  + identifikacijski podaci: ime, prezime, OIB
  + kontakt podaci: adresa, adresa e-pošte, broj mobitela, ako je naveden
* podaci osobe ovlaštene za zastupanje prijavitelja, odnosno korisnika te partnera prijavitelja, odnosno partnera korisnika
  + identifikacijski podaci: ime, prezime, OIB
  + kontakt podaci: adresa, adresa e-pošte, broj mobitela, ako je naveden
  + ostali podaci kojima se utvrđuje ovlaštenost fizičke osobe za zastupanje, podaci o zaposlenju, radni status te ostali podatci koji su u skladu Pozivom i ugovorom o dodjeli bespovratnih sredstava neophodni za obavljanje uloge ovlaštene osobe
* podaci službene osobe koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava
  + identifikacijski podaci: ime, prezime, OIB
  + kontakt podaci: adresa e-pošte, broj mobitela, ako je naveden
  + podaci o zaposlenju, radni status te ostali uvjeti neophodni za obavljanje uloge službene osobe
* podaci osobe koja je posebno ovlaštena za sudjelovanje u pojedinim postupcima dodjele (primjerice vanjski stručnjak)
  + identifikacijski podaci: ime, prezime, OIB
  + kontakt podaci: adresa, adresa e-pošte, broj mobitela
  + podaci o zaposlenju, radni status te ostali uvjeti neophodni za obavljanje radnji u postupcima dodjele
* podaci osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta
  + identifikacijski podaci: ime, prezime, OIB
  + ostali podaci: plaća te ostali podaci koji se dostavljaju u postupku dodjele bespovratnih sredstava i/ili u postupku izvršavanja ugovora o dodjeli bespovratnih sredstava u skladu s Pozivom i/ili ugovorom o dodjeli bespovratnih sredstava.

Ostali podaci i detaljnije informacije o obradi u informacijskom sustavu, navedeni su u obavijesti o obradi osobnih podataka koja je navedena na gore citiranoj poveznici.

Osobni podaci prikupljaju se i obrađuju u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora, provedbe revizije postupaka odabira, postupaka dodjele bespovratnih sredstava i izvršavanja ugovora o dodjeli bespovratnih sredstava te u svrhu provođenja vrednovanja provedbe programa iz područja konkurentnosti i kohezije u financijskom razdoblju 2021.-2027. Ako se takvi podatci ne pruže, posljedica je nemogućnost sudjelovanja u postupku dodjele bespovratnih sredstava i sklapanja ugovora o dodjeli bespovratnih sredstava.

Navedeni osobni podaci se mogu razmjenjivati:

* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1, PT 2 te KT i UT- za sve specifične ciljeve navedenog programa)
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te sektorski nadležnog tijela, odnosno tijela državne uprave iz članka 6. stavaka 3. Uredbe VRH
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) i tijela koja su ovlaštena provoditi reviziju (Tijelo za reviziju iz članka 5. Uredbe VRH, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila) te Tijelom nadležnim za računovodstvenu funkciju iz članka 4. Uredbe VRH.
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Svaki od navedenih primatelja osobnih podataka ima pristup samo onim podacima za koje je nadležan prema Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021.-2027. („Narodne novine“, broj 96/22) i ugovoru o dodjeli bespovratnih sredstava i primjenjivim pravilima Unije. Tijela jave vlasti koja mogu primiti osobne podatke u okviru određene istrage u skladu s pravom Unije ili države članice ne smatraju se primateljima, a obrada tih osobnih podataka obavlja se u skladu s primjenjivim pravilima zaštite osobnih podataka, prema svrhama obrade.

Podaci Ministarstva regionalnoga razvoja i fondova Europske unije kao voditelja obrade: Miramarska 22, 10 000 Zagreb, OIB: 69608914212, kontakt tel.: 01 6400 600.

Kontakt podaci službenika za zaštitu podataka: [ouzp@mrrfeu.hr](mailto:ouzp@mrrfeu.hr).

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Nad osobnim podacima ne provodi se dodatna obrada i profiliranje već se podaci, provjeravaju automatizirano (u slučaju povezanih registara s informacijskim sustavom) i ručno. Ispitanik nema pravo da se na njega ne odnosi odluka koja se temelji isključivo na automatiziranoj obradi s obzirom da je donošenje navedene odluke potrebno za sklapanje i/ili izvršavanje ugovora o dodjeli bespovratnih sredstava.

Prava u zaštiti osobnih podataka:

* pravo na pristup svojim osobnim podacima koje obuhvaća pravo zahtijevati potvrdu obrađuju li se osobni podatci koji se odnose na njega te, ako se takvi podatci obrađuju, pravo zahtijevati pristup osobnim podacima i informacije o obradi, kao i pravo dobiti kopiju osobnih podataka koji se obrađuju. Za sve dodatne kopije koje zatraži ispitanik može se naplatiti razumna naknada administrativnih troškova.
* pravo na ispravak netočnih i nadopunu nepotpunih osobnih podataka koji se na njega odnose
* pravo na brisanje osobnih podataka koji se na njega odnose, ako takvi podaci više nisu nužni u odnosu na svrhe za koje su prikupljeni ili na drugi način obrađeni, ako su nezakonito obrađeni, ili nakon isteka roka čuvanja podataka
* pravo na ograničenje obrade osobnih podataka koji se na njega odnose, ako ispitanik osporava točnost osobnih podataka, na razdoblje kojem se voditelju obrade omogućuje provjera točnosti osobnih podataka, ako je obrada nezakonita i ispitanik se protivi brisanju osobnih podataka te umjesto toga traži ograničenje njegove uporabe, ako voditelj obrade više ne treba podatke za potrebe obrade, ali ih ispitanik traži radi postavljanja, ostvarivanja ili obrane pravnih zahtjeva.
* pravo uložiti prigovor u slučaju svoje posebne situacije na obradu osobnih podataka koji se na njega odnose u skladu s točkom e) stavka 1. članka 6. Opće uredbe o zaštiti osobnih podataka i ako se osobni podatci obrađuju u svrhe znanstvenog ili povijesnog istraživanja ili u statističke svrhe, osim ako je obrada nužna za provođenje zadaće koja se obavlja zbog javnog interesa.
* pravo podnijeti pritužbu odnosno zahtjev za utvrđivanje povrede prava Agenciji za zaštitu osobnih podataka sukladno odredbama Zakona o provedbi Opće uredbe o zaštiti podataka.

Prava se mogu ostvariti podnošenjem zahtjeva za ostvarivanjem prava na obrascu zahtjeva za ostvarivanje prava ispitanika dostupnom na mrežnim stranicama.

Upravljačko tijelo i Posredničko tijelo/Sektorski nadležno tijelo dužno je na zahtjev ispitanika odgovoriti bez nepotrebnog odgađanja, a najkasnije u roku od mjesec dana od dana primitka zahtjeva, pri čemu se navedeni rok može produljiti za dodatna dva mjeseca, uzimajući u obzir složenost i broj zahtjeva. O produljenju roka i razlozima za produljenje ispitanike se obavještava bez odgode. Ako nadležno tijelo ne postupi po zahtjevu ispitanika bez odgode i najkasnije mjesec dana od dana primitka zahtjeva, izvješćuje ispitanika o razlozima zbog kojih nije postupio i o mogućnosti podnošenja pritužbe nadzornom tijelu i traženja pravnog lijeka.

Sve informacije koje se ispitanicima pružaju u odnosu na zahtjeve za ostvarivanjem prava pružaju se bez naknade, ali ako nadležno tijelo (UT/PT/SNT) zaprima neutemeljene ili pretjerane zahtjeve istog ispitanika, posebice ako se učestalo ponavljaju, zadržava pravo naplatiti razumnu naknadu administrativnih troškova nastalih prilikom pružanja informacija i postupanja po zahtjevu ili odbiti postupiti po zahtjevu.

U slučaju povrede osobnih podataka, o kojoj ima neposrednih saznanja ili o kojoj je obaviješteno, a koja će vjerojatno prouzročiti visok rizik za prava i slobode pojedinaca, Upravljačko tijelo je u obvezi obavijestiti ispitanika o povredi osobnih podataka sukladno članku 34. Opće uredbe. O svakom ispravku, brisanju osobnih podataka ili ograničenju obrade provedenom u ostvarivanju prava ispitanika, Upravljačko tijelo ili Posredničko tijelo/Sektorski nadležno tijelo obavještava primatelje kojima su otkriveni osobni podaci osim ako se to pokaže nemogućim ili zahtijeva nerazmjeran napor. Ostvarivanje prava ispitanika može biti ograničeno ili isključeno, ako bi takvo postupanje bilo u suprotnosti s pravnom obvezom voditelja obrade koja proizlazi iz propisa Republike Hrvatske ili propisa Europske unije, ili ako bi to bilo nemoguće radi zaštite javnog interesa Republike Hrvatske, čuvanja profesionalne tajne ili zbog izvršavanja službene ovlasti voditelja obrade.

Osobni podaci čuvaju se dok za navedeno postoji svrha, a najdulje deset godina nakon zatvaranja programa iz područja konkurentnosti i kohezije u financijskom razdoblju 2021.-2027.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

**Prilog XY: Obrazac za ocjenjivanje kvalitete**

|  |  |  |
| --- | --- | --- |
| **Kriterij odabira i pitanja za kvalitativnu procjenu** | **Bodovna vrijednost uz izjavu/opis pripadajućih situacija** | **Referenca na izvor za provjeru**[[27]](#footnote-28) |
| **1. Vrijednost za novac koju operacija (projekt) nudi – razina odnosa između iznosa potpore, poduzetih aktivnosti i postizanja ciljeva** | | |
| **1.1. Obrazloženje stavki proračuna**  *U sklopu projektnog prijedloga (Troškovnik s referencama), za svaku od stavki troškova dostaviti obrazloženje procijenjenih troškova. Troškovi moraju biti utemeljeni na nekom od provjerljivih izvora:*   * *ispitivanje tržišta* * *usporedba sa sličnim projektima* * *prethodni projekti prijavitelja* * *vrijednosti recentni (u zadnjih 1.5 godinu) postupaka nabave sličnog predmeta*   *Troškovi se obrazlažu na razini na kojoj su definirani u opisu proračuna (ne npr. troškovnika iz glavnog projekta). Nap. obrazloženje može biti identično za više povezanih stavki (npr. stavke koje nabavu opreme)*  *Svaki od izvora mora biti naveden te je, uz samo obrazloženje, nužno priložiti i dokumentarne dokaze ili reference (web stanice, oznake nabava …) putem kojih je moguća provjera navoda. Cilj kriterija je provjera (realnosti) određivanja troškova, kako bi se osigurala odgovarajuća razina potpore za pripadajuće aktivnosti/ciljeve.*  *S obzirom na mogućnost prijave različitih projekta, usporedba na razini (jediničnog) troška projekta nije moguća.*  *U slučaju kada nadležno tijelo ocijeni da obrazloženje nije utemeljeno i/ili odgovarajuća, može tražiti pojašnjenje od Prijavitelja.* | 6 bodova - troškovi su odgovarajuće obrazloženi i dokumentirani (procjena troškova projekta odgovara  2 bod - troškovi su obrazloženi i dokumentirani, ali nisu odgovarajući (procjena troškova projekta je veća od obrazloženih i dokumentiranih troškova)  0 bodova - troškovi nisu obrazloženi i dokumentirani | Troškovnik s referencama  Prijavni obrazac |
| **1.2. Pozitivan spill over efekt na kreativne industrije, turizam i lokalno gospodarstvo**  *Pod spillover efektom (učinkom prelijevanja) podrazumijeva se s*ekundarni učinak koji proizlazi iz primarnog učinka, odnosno konkretno posljedično širi utjecaj koji imaju aktivnosti u kulturi na lokalnu sredinu, društvo i gospodarstvo kroz prelijevanje koncepta, ideja, znanja i ostalih vrsta kapitala.  Primjeri pozitivnih spillovere efekata su kako slijedi (podijeljeni u tri grupe)  • Prelijevanje znanja (Knowledge spillover)   * direktno i indirektno zapošljavanje * razvoj novih ideja i programa u partnerskom odnosu javnih vlasti, kulturnih organizacija, civilnog društva, poslovne zajednice * prijenos znanja i vještina * promjena stava prema sudjelovanju u kulturnim sadržajima * poticanje kreativnosti   • Prelijevanje proizvoda (Industry spillover)   * poticaje razvoja poduzetništva * razvoj inovacija temeljen na kulturnim sadržajima   • Prelijevanje mreže (network spillover)   * poticanje društvene kohezije i integracije * stvaranje kreativnog okruženja * doprinos urbanoj obnovi ili razvoju   Prijavitelji mogu identificirati dodatne (druge) spillover efekte, ali je iste potrebno kategorizirati u jednu od navedenih grupa.  *U projektnoj dokumentaciji (projektnom prijedlogu), Prijavitelj mora identificirati, opisati i obrazložiti svaki od spillover efekata. Kod obrazloženja prijavitelji su dužni, dostaviti i izvore odnosno dokaze utemeljenosti spillover efekta imajući u vidu konkretan opis projektnih aktivnosti (npr. iskustva sa sličnih projekata, izvore kao što su članci ili radovi u kojima se utvrđuje spillover efekt sličnih aktivnosti ili neki drugi izvor).*  *Procijenjeni opseg spillover efekata mora dakle biti odgovarajuće utemeljen i obrazloženo. U slučaju kada nadležno tijelo ocijeni da predviđeni (identificirani) spillover nisu opće povezani s opisom projekta i/ili nisu odgovarajuće opisani i obrazloženi, može tražiti pojašnjenje od Prijavitelja te u konačnici dodijeliti projektnom prijedlogu manji broj bodova na način da se istom dodijeli manji broj bodova od onog na koji bi imao pravo sukladno broju efekata navedenom u projektnom prijedlogu (dakle, da Projekt klasificira u neku od nižih bodovnih skala). U tom slučaju, nadležno tijelo dužno je priložiti odgovarajuće obrazloženje.* | 4 bodova - 5 i više odgovarajuće identificiranih, opisanih i obrazloženih spillover efekata  2 bodova - od 2 do 4 odgovarajuće identificirana, opisana i obrazložena spillover efekta  1 bodova - 0 ili 1 odgovarajuće identificiran, opisan i obrazložen spillover efekt | Prijavni obrazac |
| **2. Financijska održivost projekta – odnosi se na strategiju financiranja po završetku provedbe projekta** | | |
| **2.1. *Povećani udio vlastitih prihoda u ukupnim prihodima***  *Prijavitelj je dužan dostaviti posljednje odobreno financijsko izvješće*[[28]](#footnote-29) *te financijsku analizu koja uključuje razradu izvora prihoda za razdoblje od godine na koju se odnosi posljednje odobreno financijsko izvješće do 7 godina od godine predviđenog završetka projekta.*  *Uz financijsko izvješće mora biti priloženo jasno obrazloženo koje stavke/izvor predstavljaju izravne prihode Korisnika od vlastitih aktivnosti (članarine, ulaznice i sl. ) a koje stavke/izvor predstavljaju prihode iz drugih izvora (najčešće proračuna osnivača). Financijska analiza tj. projekcija izvora prihoda ne mora biti u formi financijskog izvještaja već je potrebno osigurati da budu jasno prikazani planirani iznosi vlastitih prihoda i prihoda od prijenosa s tim da se vlastiti prihodi moraju razraditi na izvore koliko je to moguće (prihodi od ulaznica, članarina ….). Usporedba povećanja odnosi se na usporedbu udjela vlastitih prihoda u ukupnim prihodima između godine na koju se odnosi posljednje odobreno financijsko izvješće i treće godine od završetka provedbe projekta (pretpostavljeno je da će se u roku od tri godine od završetka projekta razviti dodatne usluge i programi koji će povećati vlastite prihode prijavitelja).*  *Budući prihodi na osnovu kojih se bazira izračun udjela vlastitih prihoda moraju biti obrazloženi i utemeljeni u financijskoj analizi.*  *Zaključno, prijavitelj je dužan u sklopu projektnog prijedloga ukratko sumirati rezultate (početno i projicirano stanje, naznačiti porast) te povezati povećanje vlastitih prihoda s projektnim aktivnostima i rezultatima.* | 8 bodova - udio vlastitih prihod povećan je za ≥ 10% ili više  5 bodova - udio vlastitih prihod povećan je za ≥5% do <10%  3 boda - udio vlastitih prihod povećan je za manje od <5% | Financijsko izvješće  Financijska analiza |
| **2.2. Smanjeni udio troškova odražavanja u ukupnim troškovima**  *Prijavitelj je dužan dostaviti posljednje odobreno financijsko izvješće*[[29]](#footnote-30)*, uz koje mora biti priloženo jasno obrazloženo koji iznosi (stavke/izvori) rashoda se odnose na troškove održavanja. Također Prijavitelj je dužan dostaviti i projekciju troškova održavanja za najmanje prvu (jednu) godinu nakon završetka projekta (može biti dio financijske analize za razdoblje od 7 godina od godine predviđenog završetka projekta).*  *Projekcija troškova održavanja ne mora biti u određenoj formi, ali mora biti vidljivo na koje elemente projekta (npr. održavanje IT opreme, održavanje prostora…) se troškovi odnose i koliki iznos.*  *Usporedba troškova održavanja odnosi se na usporedbu troškova održavanja u ukupnim troškovima između godine na koju se odnosi posljednje odobreno financijsko izvješće i jedne godine od završetka provedbe projekta.*  *Zaključno, prijavitelj je dužan u sklopu projektnog prijedloga ukratko sumirati rezultate (početno i projicirano stanje, naznačiti smanjenje) te povezati smanjenje udjela troškova održavanja s projektnim aktivnostima i rezultatima.*  *U slučaju projektnih prijedloga kod kojih, zbog tipa aktivnosti, ne dolazi do smanjenje udjela troškova održavanja (npr. nabava dodatne IT opreme ili dodatnih digitalnih sadržaja) Prijavitelj je dužan u prijavi obrazložiti isto, odnosno kako se provedbom aktivnosti zapravo može dovesti i do povećanja ukupnih troškova održavanija tj, njihovog udjela u ukupnim troškovima.* | 4 bodova – udio održavanja smanjen je za ≥ 10%  2 boda - udio održavanja ostao je ostao isti ili je smanjen za < 10%  0 bodova - udio održavanja je ostao isti ili  je povećan | Financijsko izvješće  Projekcija troškova održavanja nakon jedne godine od završetka provedbe projekta |
| **3. Provedbeni kapaciteti prijavitelja i, ako je primjenjivo, partnera - uključuju aspekte financijskih, stručnih, iskustvenih i administrativnih kapaciteta** | | |
| **3.1. Administrativni i operativni kapaciteti za provedbu**  *U ovom kriteriju se ocjenjuje raspolaže li Prijavitelj i ako je primjenjivo Partner, s odgovarajućim ljudskim resursima za provedbu projektnih aktivnosti i to na temelju analize broja i sastava osoblja te stručnih resursa koje planiranju Prijavitelj i Partner kako bi jamčili uspješnu provedbu.*  *Način verifikacije ovog kriterija je Izjava Prijavitelja o imenovanju stručnog projektnog tima[[30]](#footnote-31) koji uključuje aspekte financijskih, stručnih, iskustvenih i administrativnih kapaciteta za provedbu Projekta. Projektni tim treba uključivati najmanje:*   * *voditelja projekta* * *ovlaštenu osobu javnog naručitelja za javnu nabavu* * *ovlaštenog inženjera (građevinske i/ili druge tehničke struke)* * *osobe za računovodstvo i financije.*   *U Izjavi je potrebno ukratko navesti i relevantno iskustvo predloženih članova temeljem kojeg su imenovani, kao i opisati kako su definirane i raspoređene odgovornosti imenovanih članova projektnog tima za upravljanje i provedbu Projekta.*  *U slučaju kada se za članove projektnog tima imenuju vanjski stručnjaci potrebno je osigurati poštivanje pravila javne nabave.*  *Provedbeni kapaciteti Prijavitelja i, ako je primjenjivo, Partnera, ocjenjivati i provjeravati će sposobnost (kapaciteti) Prijavitelja i, ako je primjenjivo, Partnera za provedbu aktivnosti a imajući u vidu sve projekte u kojima se isti pojavljuju bilo kao Prijavitelj(i) bilo kao Partner(i).* | 3 boda – Prijavitelj je dostavioIzjavu koja uključuje sve imenovane stručnjake te opisano iskustvo/odgovornosti  1 bod – Prijavitelj je dostavio Izjavu koja ne uključuje sve imenovane stručnjake ili ne sadržava opisano iskustvo/odgovornosti i/ili Prijavitelj je u projektnom prijedlogu predvidio ugovaranje savjetodavnih usluga koje pružaju vanjski konzultanti za upravljanje projektom  0 bodova – Prijavitelj nije dostavio Izjavu te u sklopu projektnog prijedloga nije predviđeno ugovaranje savjetodavnih usluga koje pružaju vanjski konzultanti za upravljanje projektom | Izjava o imenovanju stručnog projektnog tima  Prijavni obrazac |
| **3.2. Provedba projekata usporedive vrijednosti**  Prijavitelj ili *Partner (isključivo osnivači ustanova u kulturi)* je do sada sudjelovao (provodio) barem jedan projekt koji financijskom vrijednošću i složenošću približno odgovara projektnom prijedlogu.  Pod složenošću podrazumijeva se sličnost aktivnosti: npr. ukoliko je predmet projekta rekonstrukcija zgrade odgovarajuće iskustvo se odnosi na građevinski projekt (radove); ukoliko se projekt odnosi na digitalizaciju, prethodno iskustvo odnosi se na nabavu opreme/opremanje.  Prijavitelj je dužan za svaki od projekata, uz obrazloženje sličnosti financijske vrijednosti i složenosti, i *dokumentarne dokaze ili reference (web stanice, oznake nabava …) putem kojih je moguća provjera navoda.* | 2 boda – Prijavitelj ili Partner je provodio (ili sudjelovao u provedbi) barem jedan projekt koji financijskom vrijednošću i složenošću približno odgovara projektnom prijedlogu  0 bodova - Prijavitelj ili Partner nije provodio (ili sudjelovao u provedbi) barem jedan projekt koji financijskom vrijednošću i složenošću približno odgovara projektnom prijedlogu | Prijavni obrazac |
| **4. Dizajn i zrelost operacije (projekta)** | | |
| **4.1. Povećanje broja posjeta**  Projektom je predviđeno povećanje broja posjetitelja kulturnoj infrastrukturi koja je predmet projekta u odnosu na trenutni broj posjetitelja (u roku od 1 godine nakon završetka projekta (isteka razdoblja provedbe projekta))  *U sklopu projektnog prijedloga), Prijavitelj mora podnijeti informaciju o broju posjetitelja kulturnoj infrastrukturi koja je predmet projekta tijekom kalendarske godine koja prethodi godini u kojoj se prijavljuje projekt te opis izvora podatka o broju (evidencija posjeta, podaci o prodanim ulaznicama, metodologija procjene u slučaju kada ne postoji sustav evidentiranja …).*  *Također prijavitelj je dužan u sklopu projektnog prijedloga dostaviti procjenu povećanja broja posjetitelja u roku od 1 godine od završetka projekta (tj. isteka razdoblja provedbe) i obrazloženje, odnosno metodologiju procjene povećanja.*  *Radi se o postotnom iskazu povećanja te se dakle radi o postotnom povećanju broju posjetitelja u razdoblju od datuma isteka razdoblja provedbe do 1 godine nakon isteka razdoblja provedbe u odnosu na broj posjetitelja u kalendarskoj godini koja prethodi godini u kojoj se prijavljuje projekt. Kriterij odabira temelji se na postotnom, a ne apsolutnom iznosu povećanja.*  *Zaključno, prijavitelj je dužan u sklopu projektnog prijedloga ukratko sumirati rezultate (početno i projicirano stanje, naznačiti porast) te povezati povećanje broja posjetitelja s projektnim aktivnostima i rezultatima.*  *Nap. U slučaju početne vrijednosti koja iznosi 0 („nula“), prijavitelj će isključivo za potrebe izračuna postotka za početnu vrijednost koristiti iznos od 1 („jedan“)* | 9 bodova - ≥ 10% povećanja broja posjetitelja  7 bodova - ≥ 5% do <10% povećanja broja posjetitelja  5 bodova - od ≥ 2% do < 5% povećanja broja posjetitelja  3 boda – > 0 do < 2% povećanja broja posjetitelja | Prijavni obrazac |
| **4.2. Starost objekta**  Ocjenjuje se starost (godina izgradnje) kulturne infrastrukture (zgrade) koja je predmet projekta.  U slučaju:   1. da projekt obuhvaća više objekata (zgrada) koji čine kulturnu infrastrukturu koja je predmet projekta, za ocjenu ovog kriterija, uzima se u obzir onaj objekt (zgrada) na koju se odnosi najveći dio financijske vrijednosti projekta. 2. *da je za objekt (zgradu) koja je predmet projekta ishođeno više akata za građenje, kao godina izgradnje upisuje se godina zadnjeg ishođenog akta, osim kad se radi o dogradnji aneksa manje površine*.   Prijavitelj je isto dužan jasno opisati/navesti u prijavnom obrascu. | 3 boda - prije 1950. godine  2 boda - u razdoblju 1950. -1980. godine  1 bod - u razdoblju 1981. -2000. godine  0 bodova - nakon 2000. godine | Prijavni obrazac |
| **4.3. Planirani broj usluga za ranjive skupine koji će se razviti i/ili unaprijediti**  Ranjive skupine su: osobe s invaliditetom, bivši zatvorenici, osobe s problemom ovisnosti, djeca i mladi; starije osobe te umirovljenici; - beskućnici - nezaposleni, posebice dugotrajno nezaposleni; - samačka kućanstva, jednoroditeljske obitelji, djeca bez roditeljske skrbi, obitelji s više od dvoje djece; - povratnici i raseljene osobe, azilanti, stranci pod supsidijarnom zaštitom, tražitelji azila, osobe koje žive na depriviranim područjima i u ruralnim predjelima; - nacionalne/rasne/vjerske manjine; - dijete i mlađa punoljetna osoba s problemima u ponašanju, žrtve zločina, posebice žrtve trgovanja ljudima i žrtve obiteljskog nasilja; - djeca s teškoćama u razvoju; - hrvatski branitelji i stradalnici iz Domovinskog rata te članovi njihovih obitelji, kao i civilni stradalnici Domovinskog rata i članovi njihovih obitelji koji su suočeni s problemima poput siromaštva, socijalne isključenosti, invaliditeta, nezaposlenosti, bolesti, neriješenog stambenog pitanja, otežanih socijalnih kontakta, bez potpore obitelji i dr.; (izvor: Nacionalni plan borbe protiv siromaštva i socijalne isključenosti 2021-2027., točka 3.1 str. 5)  Prijavitelj je dužan u sklopu projektnog prijedloga opisati postojeću uslugu za ranjive skupine koja se planira unaprijediti li novu uslugu koja se planira uvesti/razviti slijedom provedbe projekta.  Popis usluga za ranjive skupine nije predefiniran niti konačan, a u nastavku se navodi nekoliko primjera za ilustraciju:  programa za razvoj i unaprjeđenje mekih i/ili transverzalnih (prenosivih) vještina; osiguravanje odgovarajuće informacijske i komunikacijske pristupačnosti kulturne infrastrukture i sadržaja; povećanje dostupnosti besplatnih kulturnih programa i sadržaja; pružanje programa socijalnog uključivanja u formi kulturnih, umjetničkih, obrazovnih radionica, skupova …; razvoj i jačanje osobnih kompetencija i socijalnih vještina (likovne radionice, dramske radionice, gaming radionice i sl.); usluge za mlade koji će unaprijediti njihovo socijalno uključivanje (klub mladih…, info-centara, savjetovanje s mladima, obrazovanje mladih i sl.); obrazovanje i stjecanje novih znanja i vještina pripadnika ciljanih skupina;  Nap: ovaj kriterij ne obuhvaća ulaganja u fizičku pristupačnost s obzirom da je to predmet posebnog kriterija. | 8 bodova - 5 i više usluga  5 bodova - 3 ili 4 usluge  2 boda - 1 ili 2 usluge  0 bodova - 0 usluga | Prijavni obrazac |
| **4.4. Razina doprinosa ispunjenju ciljnih vrijednosti pokazatelja ostvarenja i rezultata određenih za predmetnu operaciju**  Projektni prijedlog se ocjenjuje razinom doprinosa pokazatelja RCR77 - Posjetitelji kulturnih i turističkih lokacija za koje je primljena potpora (apsolutni broj)  *U sklopu projektnog prijedloga, Prijavitelj mora podnijeti informaciju o broju posjetitelja kulturnoj infrastrukturi koja je predmet projekta tijekom kalendarske godine koja prethodi godini u kojoj se prijavljuje projekt te opis izvora podatka o broju (evidencija posjeta, podaci o prodanim ulaznicama, metodologija procjene u slučaju kada ne postoji sustav evidentiranja …).*  *Također, Prijavitelj je dužan u sklopu projektnog prijedloga dostaviti procjenu povećanja broja posjetitelja u roku od 1 godine od završetka projekta (tj,. isteka razdoblja provedbe) i obrazloženje, odnosno metodologiju procjene povećanja.*  *Radi se o apsolutnom iskazu povećanja te se dakle radi o razlici između broja posjetitelja u kalendarskoj godini koja prethodi godini u kojoj se prijavljuje projekt te procijenjenog broja posjetitelja u razdoblju od datuma isteka razdoblja provedbe do 1 godine nakon isteka razdoblja provedbe.* | 3 boda - ≥ 5.000 posjetitelja  2 bod - ≥ 3.000 do < 5.000 posjetitelja  1 bodova - ≥ 1.000 do < 3.000 posjetitelja  0 bodova - < 1.000 posjetitelja | Prijavni obrazac |
| **5. Promicanje jednakih mogućnosti i socijalne uključenost** | | |
| **5.1. Definirane mjere/aktivnosti iz procjene učinka na načelo ravnopravnosti spolova i načelo nediskriminacije (ako je primjenjivo tj., ako su mjere/aktivnosti identificirane)**  *Prijavitelj je dužan navesti broj i naziv mjera identificiranih u procjeni učinka na načelo ravnopravnosti i načelo nediskriminacije.* | 6 bodova - više od 5 mjera/aktivnosti  4 boda – 3 ili 4 mjere/aktivnosti  2 boda – 1 ili 2 mjere/aktivnosti  0 bodova – nisu identificirane mjere/aktivnosti | Procjena učinka na načelo ravnopravnosti spolova  Procjena učinka na načelo nediskriminacije  Prijavni obrazac |
| **5.2. Promicanje razumne prilagodbe i univerzalnog dizajna, info-komunikacijska pristupačnosti**  Projektni prijedlog se ocjenjuje planiranim dodatnim mjerama   * kojima se omogućava korištene javne kulturne infrastrukture koja je predmet projekta kao i sudjelovanje u aktivnostima koje se odvijaju u toj infrastrukturi osobama s invaliditetom i to prilagodbom infrastrukture i prostora te korištenjem opreme (razumna prilagodba). * kojima se omogućuje da mjesta postanu pristupačna, atraktivna i značajna za sve, bez obzira na dob, invaliditet i status (univerzalni dizajn). * mjere kojima se osigurava da informacije o projektu kao i informacije i podaci koji se nalaze u javnoj kulturnoj infrastrukturi koja je predmet projekta budu pristupačne osobama s invaliditetom na njima dostupnim formatima, koristeći pritom tehnologije prikladne za različite oblike invaliditeta (informacijsko – komunikacijska pristupačnost)   Nije prihvatljivo uključivanje mjera vezanih uz obavezni elemente za svladavanje visinskih razlika, te obavezno primjenjive elemente pristupačnosti neovisnog življenja s obzirom da se radi o kriteriju prihvatljivosti[[31]](#footnote-32).  U slučaju preklapanja dodatnih mjera s mjerama iz procjene učinka na načelo ravnopravnosti spolova i načelo nediskriminacije, mjere identificirane u procjeni učinka mogu se uključiti samo u ocjenu kriterija odabira 5.1. (dakle jedna te ista mjera ne može se smatrati doprinosom kriterijima 5.1. i 5.2. u smislu dodjele bodova iako po svojoj prirodi to može).  **Za pomoć može se koristiti** https://strukturnifondovi.hr/wp-content/uploads/2017/03/Upute-za-prijavitelje-horizontalna.pdf | 6 bodova - više od 5 mjera/aktivnosti  4 boda - 3 ili 4 mjere/aktivnosti  2 boda - 1 ili 2 mjere/aktivnosti  0 bodova - nisu identificirane mjere/aktivnosti | Prijavni obrazac |
| **6. Promicanje održivog razvoja i doprinos zelenoj tranziciji** | | |
| **6.1. Povećanje energetske učinkovitosti tj. projektirana ušteda godišnje primarne energije**  Projektni prijedlog se ocjenjuje prema iznosu projektirane uštede primarne energije (Eprim) na godišnjoj razini. Početna vrijednost odnosi se na količinu/iznos potrošnje primarne energije na razini javne kulturne infrastrukture prije projekta i nakon projekta.  Mjere povećanja energetske učinkovitosti mogu obuhvatiti i energetsku obnovu zgrada ali i pojedinačne mjere (npr. zamjena rasvjete). | 5 bodova - ≥ 50% projektirane uštede primarne energije (Eprim)  3 boda - ≥ 25% – < 50% projektirane uštede primarne energije  1 bod - >0% a do <25% projektirane uštede primarne energije (Eprim)  0 bodova - projektom nisu predviđene uštede primarne energije (Eprim) | Prijavni obrazac  (ako je primjenjivo) glavni projekt energetske obnove s iskaznicom energetskih svojstava zgrade |
| **6.2. Smanjenje isporučene energije zbog korištenje OIE za vlastite potrebe**  *Kriterij ocjenjuje smanjenje isporučene količine energije (u postotku), iz konvencionalnih izvora energije (energija isporučena iz distribucijske mreže ili dobivena iz konvencionalnih izvora na loživo ulje ili ukapljeni naftni plin) nakon provedbe mjera odnosno ugradnje opreme za korištenje OIE za vlastite potrebe*  Isporučena energija mjeri se na razini javne kulturne infrastrukture koja je predmet projekta i uključuje isključivo na ulaganja koja uključuju sustave OIE | 3 boda - smanjenje ≥ 10%  2 boda - smanjenje od ≥5 do <10%  1 bod - smanjenje od >0 do <5%  0 bodova - projektom nije predviđeno smanjenje | Prijavni obrazac |
| **6.3.** **Povećanje potresne otpornosti zgrade, odnosno zasebne konstrukcijske cjeline**  Projektni prijedlozi se ocjenjuju prema broju mjera za povećanje potresne otpornosti javne kulturne infrastrukture sukladno smjernicama za izradu analize postojećeg stanja zgrade s prijedlogom mjera i procjenom investicije u dijelu – mehanička otpornost i stabilnost <https://mpgi.gov.hr/print.aspx?id=13808&url=print&page=1>  Prijavitelj je dužan u prijavnom obrascu navesti mjere, poveznicu sa smjernicama i procjenu troškova za svaku od mjera. | 2 boda - projekt uključuje 4 i više dodatnih mjera  1 bod - projekt uključuje 1 do 4 mjere  0 bodova - projekt ne uključuje mjere | Prijavni obrazac |
| **6.4. Dodatne mjere (povećanje sigurnosti u slučaju požara, osiguranje zdravih klimatskih uvjeta)**  Projektni prijedlog se ocjenjuje prema broju mjera za povećanja sigurnosti u slučaju požara i za osiguravanje zdravih unutarnjih klimatskih uvjeta sukladno smjernicama za izradu analize postojećeg stanja zgrade s prijedlogom mjera i procjenom investicije u dijelu – zdravi klimatski uvjeti, sigurnost u slučaju požara <https://mpgi.gov.hr/print.aspx?id=13808&url=print&page=1>  Prijavitelj je dužan u prijavnom obrascu navesti mjere, poveznicu sa smjernicama i procjenu troškova za svaku od mjera. | 2 boda - projekt uključuje 4 i više dodatnih mjera  1 bod - projekt uključuje 1 do 4 mjere  0 bodova - projekt ne uključuje mjere | Prijavni obrazac |
| **6.5. Dodatne mjere za doprinos razvoju zelene infrastrukture, eletromobilnosti, izvedbi parkirališta za bicikle.**  Projektni prijedlog se ocjenjuje prema broju mjera za:   * povećanje zelene infrastrukture (indikativni popis mjera zelene infrastrukture može se naći poglavlju „opis projekta“ Posebnog cilja 2, u poglavlju 10 „Razvoje mjere“ Programa razvoja zelene infrastrukture u urbanim područjima“) * povećanje eletrombilnotsi * povećanje parkirnih mjesta za bickle   Prijavitelj je dužan u prijavnom obrascu jasno navesti mjere i procjenu troškova za svaku od mjera. | 2 boda - projekt uključuje 4 i više dodatnih mjera  1 bod - projekt uključuje 1 do 4 mjere  0 bodova - projekt ne uključuje mjere | Prijavni obrazac |
| **6.6. Nabava opreme provedbom postupka zelene javne nabave** (uključuje i mogućnost korištenja prirodnih i/ili recikliranih materijala kod nabave opreme)  Projektni prijedlog se ocjenjuje prema udjelu opreme koja se nabavlja kroz postupak zelene javne nabave ((uključuje i mogućnost korištenja prirodnih i/ili recikliranih materijala kod nabave opreme) u odnosu na ukupnu količinu opreme.  Prijavitelj je dužan u prijavnom obrascu navesti planirane postupke nabave roba te dio, odnosno postupke nabave roba, koji će se provoditi kroz postupak zelene javne nabave ((uključuje i mogućnost korištenja prirodnih i/ili recikliranih materijala kod nabave opreme) te vrijednosti istih. | 2 boda - ≥ 50% opreme (u financijskoj vrijednosti) predviđeno je za nabavu kroz postupak/ke zelene javne nabave (uključuje i mogućnost korištenja prirodnih i/ili recikliranih materijala kod nabave opreme)  1 bod - od >0% do <50% u financijskoj vrijednosti) opreme predviđeno je za nabavu kroz postupak/ke zelene javne nabave (uključuje i mogućnost korištenja prirodnih i/ili recikliranih materijala kod nabave opreme)  0 bodova - nije predviđena nabava opreme kroz postupak/ke zelene javne nabave (uključuje i mogućnost korištenja prirodnih i/ili recikliranih materijala kod nabave opreme). | Prijavni obrazac |
| **6.7. Trajnost opreme te mogućnost nadogradnje/oporavka**  Projektni prijedlozi će se ocjenjivati prema korištenju parametra za poboljšanje aspekata proizvoda, kako su navedeni u prijedlog uredbe Vijeća i Europskog parlamenta o uspostavi okvira za utvrđivanje zahtjeva za ekološki dizajn održivih proizvoda <https://eur-lex.europa.eu/legal-content/HR/TXT/HTML/?uri=CELEX:52022PC0142#footnote3>  i to:   * trajnost i pouzdanost proizvoda ili njegovih sastavnih dijelova izraženih kroz zajamčeni životni vijek proizvoda, tehnički vijek trajanja, srednje vrijeme između kvarova, prikaz stvarnih informacija o uporabi proizvoda, otpornost na naprezanja ili mehanizme starenja * jednostavnost nadogradnje, ponovne uporabe, ponovne proizvodnje i obnove izražena kroz: broj upotrijebljenih materijala i sastavnih dijelova, uporabu standardnih sastavnih dijelova, uporabu standarda kodiranja sastavnih dijelova i materijala za identifikaciju sastavnih dijelova i materijala, broj i složenost potrebnih procesa i alata, jednostavnost nerazornog rastavljanja i ponovnog sastavljanja, uvjete za pristup podacima o proizvodu, uvjete za pristup ili uporabu potrebnog hardvera i softvera, uvjete pristupa protokolima za ispitivanje ili opremi za testiranje koja nije široko dostupna, dostupnost jamstava specifičnih za ponovno proizvedene ili obnovljene proizvode, uvjete za pristup ili uporabu tehnologija zaštićenih pravima intelektualnog vlasništva, modularnost;   Korištenje parametara primarno je vezano uz nabavu opreme ili dijela opreme, no Prijavitelji mogu, ukoliko smatraju primjenjivim, isto primijeniti i na radove/usluge. Prijavitelj je dužan u prijavnom obrascu navesti ukoliko planira korištenje parametra za poboljšanje aspekata proizvoda te se obvezati na primjenu istih. | 2 boda - projektnim prijedlogom je predviđeno korištenje parametra za poboljšanje aspekata proizvoda  0 bodova - projektnim prijedlogom nije predviđeno korištenje parametra za poboljšanje aspekata proizvoda | Prijavni obrazac |
| **7. Inovativnost** | | |
| **7.1** **Korištenje tehnoloških inovacija prilikom infrastrukturnih ulaganja i/ili ulaganja u opremu**  Projektni prijedlozi će se ocjenjivati prema predviđenom broju aktivnosti u kojima se koriste tehnološke inovacije u različitim aspektima korištenje kulturne infrastrukture i djelatnosti. Npr.   * prilagodba i prezentacija sadržaja (npr. virtualni muzej..) * povećanje dostupnosti sadržaja (npr. oprema za digitalnu prezentaciju arhivskih dokumenta..) * poboljšanje usluge (npr. aplikacije za lakše praćenje ili snalaženje ili vođenje kroz muzej .. ) * korištenje tehnologija u promociji kulturne djelatnosti i sadržaja * tehnološka rješenja u upravljanju infrastrukturom (npr. pametni sustav upravljanja energijom..) * ….   S obzirom na opseg potencijalnih korištenja tehnologije, ovim kriterijem nije propisan konačan i iscrpan popis potencijalnih tehnoloških inovacija niti njihove primjene, ali da bi ostvario doprinos ovom kriteriju Prijavitelj mora osigurati da se radi o korištenju inovativnih tehnoloških rješenja (najčešće IT) te opisati izravnu vezu tj. način na koji korištenje te tehnologe predstavlja inovativnost u upravljanju i korištenju kulturne infrastrukture i djelatnosti. | 6 bodova - tehnološke inovacije se koriste u 5 i više aktivnosti  4 bodova - tehnološke inovacije se koriste u 3 ili 4 aktivnosti  2 boda - tehnološke inovacije se koriste u 1 ili 2 više aktivnosti  0 bodova - tehnološke inovacije se ne koriste u nijednoj aktivnosti | Prijavni obrazac |
| **8. Doprinos projektnog prijedloga rješavanju specifičnih razvojnih problema na određenom teritoriju** | | |
| **8.1. Potpomognuta područja**  *Objašnjenje:*  Objašnjenje: Kriterij se temelji na razvrstavanju jedinica lokalne samouprave (JLS) prema stupnju razvijenost, u skladu s odredbama Zakona o regionalnome razvoju (NN 147/14, 123/17, 118/18), Odluke o razvrstavanju jedinica lokalne i područne (regionalne) samouprave (NN 132/17), Zakona o brdsko-planinskim područjima (NN 118/18), Odluke o obuhvatu i razvrstavanju JLS koje stječu status brdsko-planinskog područja (NN 24/19) i Zakon o otocima (NN 116/18, 73/20,70/21).  *U projektnom prijedlogu Prijavitelj će morati označiti skupinu razvijenosti/status te se pozvati ne relevantnu Odluku koje se utvrđuje takav status.* | Projekt se provodi u JLS koja spadaju pod V. do VIII. skupine iz Odluke o razvrstavanju JLS te su ujedno i JLS na brdsko-planinskim područjima (prema Odluci o obuhvatu i razvrstavanju JLS koje stječu status brdsko-planinskog) ili na otocima - 5 bodova  *(nap. JLS spadaju u skupine od V. do VIII. ali nemaju status BPP ili se ne nalaze na otocima – ne ostvaruju dodatne bodove)*  Projekt se provodi u JLS iz IV. skupine iz Odluke o razvrstavanju - 6 bodova, a ukoliko se radi o JLS koja ima status BPP ili se nalazi na otocima – 8 bodova  Projekt se provodi u JLS iz III. skupine iz Odluke o razvrstavanju - 8 bodova, a ukoliko se radi o JLS koja ima status BPP ili se nalazi na otocima – 10 bodova  Projekt se provodi u JLS iz II. skupine iz Odluke o razvrstavanju - 10 bodova, a ukoliko se radi o JLS koja ima status BPP ili se nalazi na otocima – 12 bodova  Projekt se provodi u JLS iz I. skupine iz Odluke o razvrstavanju - 12 bodova, a ukoliko se radi o JLS koja ima status BPP ili se nalazi na otocima - 14 bodova | Prijavni obrazac |

**Prilog XY: Procjena otpornosti na klimatske promjene**

Niže navedeni postupak procjene otpornosti baziran je na Tehničkim smjernicama za pripremu infrastrukture za klimatske promjene u razdoblju 2021.–2027.[[32]](#footnote-33) Sukladno uputama i informacijama u nastavku potrebno je pripremiti procjenu otpornosti koja mora sadržavati sljedeće informacije (dijelove)

1. Uvod

Kratko opišite infrastrukturni projekt, lokaciju projekta te kako su uzeti u obzir elementi vezani uz klimatske promjene.

1. Postupak ocjene otpornosti na klimatske promjene (climate proofing)
   1. Ublažavanje klimatskih promjena (climate neutrality)

* Sukladno tablici 2 tehničkih smjernica EK potrebno je utvrditi (ocijeniti) radi li se o projektu s visokim ugljičnim otiskom tj. s razinom emisija stakleničkih plinova koja bi zahtijevala provedbu detaljne analize ublažavanja klimatskih promjena. Projekti čije se financiranje očekuje u sklopu ovog Poziva u pravilu neće zahtijevati detaljnu analizu ublažavanja klimatskih promjena; radi se o pojedinačnim zgradama za koje i prema tablici 2 isto nije potrebno (kategorija: razvoj nekretnina).
* Iz informacija dostupnih u putem ISGE-a, prosječna emisija zgrada u kategoriji „muzeji i knjižnice“ iznosi oko 25-30 t/CO2/g (na uzroku od cca 420 zgrada takve namjene koje unose podatke u ISGE).
* MRRFEU je provjerilo podatke s nekoliko najvećih projekata energetske obnove javnih zgrada financiranih u sklopu OP Konkurentnost i kohezija 2014.-2020. i za te projekte prosječna godišnja emisija iznosi oko 1.000 t/CO2 (radi se o javnim zgradama kao što su škole i bolnice koje u projektu zbog veličine, emitiraju veću razinu stakleničkih plinova od zgrada koje su predmet ovog Poziva);
* Stoga je zaključeno da za projekte koji su predmet ovog poziva nije potrebno provoditi fazu postupka ublažavanja 2 tj. detaljnu analizu ublažavanja klimatskih promjena;
* Kao dodatni referentni podatak, korisnik projekta trebao bi u projektnom prijedlogu naznačiti procijenjenu razinu emisija stakleničkih plinova (u t/CO2/g) za zgradu koja je predmet projekta.
  1. Prilagodba klimatskim promjenama (climate resilience)
* Potrebno je identificirati relevantne klimatske nepogode (Hazards) s liste iz Priloga I delegirane uredbe 2021/2139; prijaviteljima se savjetuje da ne uzimaju obzir (analizu) sve nepogode, već one koje smatraju najrelevantnijima za specifičnu infrastrukturu koja je predmet projekta te lokaciju projekta;
* Potrebno je utvrditi relevantni klimatski scenarij (simulaciju klimatskog modela) prema RPC 4.5 dostupnom na <https://meteo.hr/klima.php?section=klima_modeli&param=klima_simulacije&Grad=Zagreb&Scenarij=RCP2&Val=pr>. U slučaju kada RPC podaci nisu dostupni za točnu lokaciju projekta, za potrebu provedbe analize potrebno je uzeti podatke za najbližu lokaciju (grad).
* Potrebno je izraditi analizu ranjivosti (vulnerability) na osnovu predviđenih klimatskih promjena (prema RPC 4.5):
  + Analizu osjetljivosti (sensitivity) i izloženosti (exposure) na klimatske nepogode (ocjenu relevantnih klimatskih nepogoda na samu infrastrukturu koja je predmet projekta u odnosu na lokaciju projekta) moguće je provesti objedinjeno, s obzirom da se to dvoje često promatra (analizira) zajednički.
  + Analiza ranjivosti – procjena relevantnih klimatskih nepogoda za predmetni projekt na konkretnoj lokaciji (prema trenutnim i budućim klimatskim uvjetima tj. modelima- uzimajući u obzir RPC 4.5). Analiza ranjivosti je kombinacija analize osjetljivosti projekta na klimatske nepogode (sensitivity) i vjerojatnosti da se te nepogode dese ne lokaciji projekta (exposure). Taj međuodnos određuje klimatsku ranjivost projekta. Analiza osjetljivosti trebala bi rezultirati utvrđenim nivoom ranjivosti za svaki od klimatskih nepogoda podijeljenim u tri kategorije – niski, srednji i visoki. Primjer analize ranjivosti nalazi se u točki 3.3.1. Tehničkih smjernica (slike 9. do 12.)
  + S obzirom na tip projekata koji se planiraju provoditi u sklopu ovog poziva, analiza ranjivosti može se pripremiti putem kvalitativne (opisne) metode
* Potrebno je izraditi detaljnu analiza klimatskih rizika (faza 2 Postupka prilagodbe klimatskim promjenama) tj. procjenu vjerojatnosti i utjecaja ranjivosti s visokim i srednjim nivoom (niski nivo ranjivosti nije obavezno analizirati). Primjer analize rizika nalazi se u točki 3.3.2. Tehničkih smjernica (slika 13, 14 i 15). s obzirom na prirodu projekata koji se planiraju financirati kroz ovaj poziva (projekti relativno male vrijednosti koji se odnose na obnovu jedne zgrade po projekte i to u urbaniziranijim područjima), analiza klimatskih rizika (analiza vjerojatnosti i utjecaja) može se izraditi korištenjem kvalitativne (opisne) analize.
* Potrebno je utvrditi mjera prilagodbe za sve klimatske rizike s oznakom/nivoom katastrofalan i velik; za klimatske rizike s oznakom/nivoom srednji prijavitelj je dužan ili predložiti mjere prilagodbe ili objasniti zašto iste nisu relevantne/potrebne. Mjere prilagodbe mogu biti strukturalne (promjene u izgledu ili lokaciji projekta), ne-strukturalne (soft mjere kao što su promjene u održavanju i upravljanju infrastrukturom), ili upravljanje rizicima (kada se ocijeni da se rizik može prihvatiti i njime upravljati tijekom korištenja infrastrukture)
* Potrebno je opisati plan praćenja i narednih (follow-up) mjera prilagodbe koje se predviđene (ukoliko je primjenjivo).

1. Usklađenost sa strategijama i planovima prilagodbe

Potrebno je opisati način na koji je projekt usklađen s relevantnim EU, nacionalnim, regionalnim, lokalnim strategijama i planovima prilagodbe na klimatske promjene. Minimalno, razina usklađenosti treba biti ocijenjena u odnosu na Strategiju prilagodbe klimatskim promjenama u Republici Hrvatskoj i (ukoliko su izrađene) na lokalne i regionalne strategije prilagodbe.

Napomene:

* Procjena otpornosti na klimatske promjene (climate proofing) bi trebala biti pripremljena kao zaseban dokument i priložena uz projektnu prijavu. No ukoliko su neke ili sve gore opisane i tražene informacije navedene i obrazložene u nekim od postojećih dokumenata (primarno PUO za projekte koji trebaju izrađivati studiju utjecaj s obzirom da bi ista trebala sadržavati procjenu „utjecaja zahvata na klimu (primjerice: vrsta i količina emisija stakleničkih plinova) i podložnost zahvata klimatskim promjenama)“, nije potrebno pripremati poseban dokument, već priložiti postojeću dokumentaciju s odgovarajućim pojašnjenjima i uputama kao se u istoj mogu pronaći/verificirati traženi podaci.
* Mjere prilagodbe moguće je uključiti u projektnu prijavu (ukoliko je isto prihvatljivo).

**Aneks (primjeri osjetljivosti i mjera prilagodbe navedeni pod točka 1 i 2 isključivo su savjetodavnog karaktera tj. radi ilustracije)**

**Dodatno više primjera i uputa za mjere prilagodbe u sektoru zgradarstva možete pronaći u** EU-level technical guidance on adapting buildings to climate change[[33]](#footnote-34)

1. Tipične osjetljivosti javnih zgrada (klimatske nepogode povezane s ulaganjima u infrastrukturu i njezino korištenje)

| **Klimatski rizici** | **Osjetljivosti** |
| --- | --- |
| Suša | Zgrade mogu biti osjetljive na deficite javne vodoopskrbe. Više temperature mogu povećati potražnju za vodom, dok sušna razdoblja mogu utjecati na regionalnu opskrbu.  Klimatske promjene (povećanje temperatura i promjene u obrascima padalina) i povećanje broja stanovnika također mogu izvršiti pritisak na vodne resurse.  Nedostatak vode također može utjecati na usluge i održavanje zgrada, uključujući upravljanje krajolikom. |
| Ekstremne oborine (poplave) | Obilne i/ili dugotrajne kiše mogu proizvesti velike količine površinske vode koja može preplaviti oborinsku i kanalizacijsku infrastrukturu.  Poplave površinskih voda (pluvijalne) mogu uzrokovati ljudske žrtve, ozljede i loše zdravlje, štetu na zgradama i strukturama te poremećaje kritične infrastrukture. Posljedice poplava mogu se osjetiti mjesecima i godinama nakon događaja, posebice na zdravlje, dobrobit, sredstva za život i društvenu koheziju. |
| Ekstremne temperature | Previsoke vanjske temperature mogu utjecati na toplinsku udobnost, a građevinski materijali i dizajn također mogu pojačati ili smanjiti ovaj učinak.  Javne zgrade (npr. škole, bolnice) mogu biti vrlo osjetljive na ovaj klimatski rizik jer su djeca i/ili hospitalizirani ljudi posebno rizična skupina za toplinske valove i ekstremne temperature.  Ekstremni vremenski uvjeti također mogu uzrokovati smanjenje ili potpuni prekid opskrbe električnom energijom. |
| Podizanje razine mora i olujni val | Za zgrade u obalnim područjima podizanje razine mora povećat će rizik od obalnih poplava uzrokovanih olujnim valovima i visokim plimama. Obalne poplave mogu oštetiti ovojnicu zgrade, kao i građevinske instalacije i opremu. |
| Sunčevo zračenje | Dugotrajno izlaganje sunčevom zračenju i ekstremnim temperaturama može prouzročiti štetu ovojnici zgrade, građevinskim elementima, instalacijama i opremi zbog širenja, izvijanja i naprezanja struktura i površina te nedostupnosti građevinskih usluga. |
| Oluje i jak vjetar | Jaki vjetrovi i oluje (uključujući munje i snijeg) također mogu uzrokovati štetu ovojnici zgrade, građevinskim elementima, instalacijama i opremi. Ekstremni vremenski uvjeti mogu uzrokovati smanjenje ili potpuni prekid opskrbe električnom energijom. |
| Stabilnost i slijeganje tla | Suša i smanjenje količine vlage u tlu mogu uzrokovati skupljanje i slijeganje tla.  Slijeganje tla može uzrokovati lokaliziranu, ali veliku štetu na zgradama i infrastrukturi. |
| Požar | Ljudske žrtve, visoki ekonomski troškovi i utjecaji na zdravlje od same vatre i povezanog dima. Ekstremni vremenski uvjeti također mogu uzrokovati smanjenje ili potpuni prekid opskrbe električnom energijom.  . |

1. Indikativne mjere prilagodbe za zgrade

| **Klimatska nepogoda** | **Indikativne mjere prilagodbe** |
| --- | --- |
| Suša | * Sustav prikupljanja kišnice * Učinkovitiji uređaji * Mjerači potrošnje * otkrivanje i prevencija gubitaka * Obrada organskih otpadnih voda (npr. reed bed) |
| Velike oborine i poplave  Rast razine mora i buijične poplave | * Izbjegavanje korištenja jeftinog zemljišta kao što su poplavne ravni * Korištenje vodno-nepropusnih materijala, uključujući zelene površine * Promjene u kapacitetu sustav odvodnje (uvažavajući efekte klimatskih promjena) * Postavljanje utičnica na 1 metar iznad poda * izgradnja prepreka ili nasipa ili preusmjeravanje toka vode * Promjene u granicama postavljanja vrata kako bi se omogućilo postavljanje vreća s pijeskom ili drugih barijera * Vodootporni sustavi građenja temelja i podnožja zgrade |
| Ekstremno visoke temperature | * Sjene u krajoliku (uključujući prirodna sjenila) i zgradama (zapreke za sunce, “second skin” struktura zgrada tj. fasada, dublji utori prozora ...) * Korištenje visoko-učinkovitog stakla za minimiziranje prijenosa topline * Poboljšanje termalne izolacije * Korištenje rasvjete s niskom potrošnjom energije (LEDs) * Efikasniji uređaji za klimatizaciju |
| Sunčevo zračenje | * Upotreba građevinskih materijala koji mogu izdržati povećanu sunčevo zračenje * Promjene u krajobraznom materijalu (npr. makadam) koji mogu izdržati povećano sunčevo zračenje * Postavljanje osjetljivih komponenti iza fasade (npr. plastične cijevi za kišnicu) |
| Oluje i jak vjetar | * Povećanje strukturalne izdržljivosti, teži okvir, stupovi za vjetar * Poboljšanje specifikacije koje omogućavaju da oplata zgrade izdrži udare vjetra * Dodatna krovna ploča * Prepreke/otvori za slamanje vjetra, izbjegavanje uskih oblika .. |
| Promjene u stabilnosti i sastavu tla | * Drveni okviri, lagani paneli koji omogućuju manju “težinu” zgade te njezino pomicanje * Temeljenje zgrade koje omogućava da se ista pomiče I poravnava * Povećanje dubine pilota do razine stijene |
| Požari na otvorenom | * Korištenje materijala za oblogu koji su nisko zapaljivi ili nisu zapaljivi * Pristupne ceste ili otvori kao barijere za širenje požara |

1. U tijeku je izrada Nacionalnog plan razvoja kulture i medija za razdoblje od 2023. do 2027. godine. U slučaju usvajanja do trenutka objave Poziva, isti će biti dodan kao relevantna strategija. [↑](#footnote-ref-2)
2. Sukladno člancima 59. i 60. Tehničkog propisa u kojima piše da isti stupa na snagu 28. lipnja 2025. za projektne prijedloge koji se podnose do tog datuma, vrijede odredbe Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13). [↑](#footnote-ref-3)
3. <https://eur-lex.europa.eu/legal-content/HR/TXT/HTML/?uri=OJ:C:2021:373:FULL&from=EN> [↑](#footnote-ref-4)
4. Ili 2023 ovisno o datumu objave Poziva. [↑](#footnote-ref-5)
5. U slučaju da se primjenom maksimalne stope sufinanciranja može ostvariti pravo na iznos BS veći od 6.000.000 eura, iznos od 6.000.000 eura i dalje predstavlja najviši iznos BS. I obrnuto, ukoliko bi maksimalni iznos BS od 6.000.000 predstavljao više od maksimalne stope sufinanciranja (u odnosu na prihvatljive troškove) i dalje nije moguće primijeniti višu stopu sufinanciranja. [↑](#footnote-ref-6)
6. Sukladno Vademekumu za ekonomsku analizu (točka 1.4) (<https://ec.europa.eu/regional_policy/sources/guides/vademecum_2127/vademecum_2127_en.pdf>) financijska analiza i izračun financijskog jaza vrši se sukladno metodologiji opisanoj u Vodiču za analizu troškova i koristi <https://wayback.archive-it.org/12090/20221203224508/https://ec.europa.eu/inea/sites/default/files/cba_guide_cohesion_policy.pdf> Preporučenoje korištenje financijske diskontne stope od 4 % te referentnog razdoblja od 7 godina nakon završetka projekta (isteka razdoblja provedbe).  [↑](#footnote-ref-7)
7. Trebalo bi se smatrati da je to slučaj kada gospodarske djelatnosti upotrebljavaju iste unose kao i primarne negospodarske djelatnosti, npr. materijal, opremu, radnu snagu ili fiksni kapital. [↑](#footnote-ref-8)
8. Indikativni popis tijela javne vlasti, koji uključuje i popis ustanova u kulturi dostupan je na <https://tjv.pristupinfo.hr/> [↑](#footnote-ref-9)
9. U tijeku je izrada Nacionalnog plan razvoja kulture i medija za razdoblje od 2023. do 2027. godine. U slučaju usvajanja do trenutka objave Poziva, isti će biti dodan kao relevantna strategija. [↑](#footnote-ref-10)
10. Popis aktivnosti iz PKK, Specifični cilj 4.6, u dijelu koji se odnosi na javnu kulturnu infrastrukturu:

    projekti obnove i gradnje narodnih knjižnica, centara i domova kulture, muzeja i galerija te kazališta, glazbeno-scenskih i drugih prostora u svrhu ostvarenja preduvjeta za rast kako kult. potrošnje tako i aktivne participacije stanovništva u kulturnom životu na cijelom teritoriju RH. Investicije u infrastrukturu trebale bi biti dugoročno financijski održive. Projekti će se provoditi u skladu s nacionalnom i EU legislativom u području gradnje i zaštite okoliša uključujući energetsku obnovu čime će se smanjiti potrošnja energije, emisija stakleničkih plinova i, troškovi održavanja;

    nabava opreme, uključujući suvremenu IKT opremu i odgovarajuću programsku podršku (software) kojom se osigurava bolja dostupnost kulturnih sadržaja, potpuna i pravodobna uključenost kulturnih ustanova i organizacija u procese digitalne transformacije te ostvaruju preduvjeti za unaprjeđenje postojećih i uspostavljanje novih, inovativnih usluga u kulturi. IKT oprema biti će u skladu s primjenjivim EU direktivama kojima se doprinosi održivom razvitku povećanjem energetske učinkovitosti i razine zaštite okoliša i ostalim nacionalnim i EU propisima

    priprema studijske dokumentacije (analize i strateški dokumenti potrebni za održivo upravljanje, komunikacijske strategije, studije, dokumentacija za javnu nabavu, itd.) i projektne dokumentacije (istraživanja i elaborati, idejno rješenje, glavni i izvedbeni projekt, itd.) za obnovu/gradnju kulturne infrastrukture. [↑](#footnote-ref-11)
11. Dostava isključivo troškovnika ili izjave projektanta neće se smatrati dovoljnom za ispunjenje kriterija jer isto samo pokazuje popis troškova. [↑](#footnote-ref-12)
12. S obzirom na vrstu aktivnosti koje su predmet ovog Poziva, u slučaju primjenjivosti „Pravilnika o jednostavnim i drugim građevnima i radovima“ očekuje se da će većina građevina spadati pod čl. 5 Pravilnika, pri čemu je minimalni kriterij spremnosti također glavni projekt. [↑](#footnote-ref-13)
13. Zemljište i nekretnina u vlasništvu je prijavitelja/partnera, osim ukoliko prijavitelj/partner upravlja imovinom Republike Hrvatske ili općim/javnim dobrom temeljem druge valjane pravne osnove. Ako prijavitelj/partner upravlja navedenom infrastrukturom i/ili zemljištem temeljem druge valjane pravne osnove, prijavitelj/partner ima ovlaštenje za izvršavanje svih projektnih aktivnosti i za obavljanje projektom predviđenih djelatnosti tijekom razdoblja trajanja provedbe projekta i minimalno 5 godina od predviđenog datuma završetka projekta. [↑](#footnote-ref-14)
14. Izjava ne prejudicira kontrole primjenjivosti zakonodavnog tijela od strane tijela u sustavu. [↑](#footnote-ref-15)
15. Ako smatra da neka država članica nije ispunila neku obvezu temeljem Ugovora, Europska komisija o tom predmetu, nakon što je dotičnoj državi dala priliku da se očituje, daje obrazloženo mišljenje. Ako dotična država ne postupi u skladu s mišljenjem u roku koji odredi Komisija, Komisija taj predmet može uputiti Sudu Europske unije. [↑](#footnote-ref-16)
16. Ukoliko se u sklopu procjene učinka identificiraju mjere za osiguranje i/ili promicanje ravnopravnosti, iste moraju biti uključene u projektni prijedlog (ili provedene prethodno prijavi projekta), u mjeri u kojoj je to moguće. U tijeku je izrada nove verzije metodologije za *procjenu* *učinka na načelo ravnopravnosti spolova*, a ukoliko ista bude usvojena do trenutka objave Poziva, ista će biti dodana kao relevantna. [↑](#footnote-ref-17)
17. Ukoliko se u sklopu procjene učinka identificiraju mjere za osiguranje i/ili promicanje nediskriminacije, iste moraju biti uključene u projektni prijedlog (ili provedene prethodno prijavi projekta), u mjeri u kojoj je to moguće. U tijeku je izrada nove verzije metodologije za procjenu učinka na načelo nediskriminacije, a ukoliko ista bude usvojena do trenutka objave Poziva, ista će biti dodana kao relevantna. [↑](#footnote-ref-18)
18. Sukladno čl. 51. Pravilnika građevine koje se rekonstruiraju ili nastaju rekonstrukcijom moraju se projektirati i izvesti tako, da ovisno o svojoj namjeni, sadrže elemente pristupačnosti propisane člankom 44(1), S obzirom na sadržaj ovog poziva očekivano je da će se u većini slučajeva usklađenost trebati osigurati kako je propisano člankom 44(1) 8. građevine kulturne namjene. Radi se o minimalno obaveznim elementima pristupačnosti neovisnog življenja koje javna kulturna infrastruktura koja je predmet projekta mora zadovoljavati (bilo da je već osigurano (neovisno o projektu) bilo da su aktivnosti nužne za osiguranje usklađenosti dio projektnog prijedloga). [↑](#footnote-ref-19)
19. Ukoliko se u sklopu analize „otpornosti na klimatske promjene”, identificirane mjere ublažavanja ili prilagodbe, iste moraju biti uključene u projektni prijedlog (ili provedene prethodno prijavi projekta), u mjeri u kojoj je to moguće (npr. mjere koje se provode izvan razdoblja provedbe projekta nisu prihvatljive i slično nije moguće uvrstiti u projektni prijedlog). [↑](#footnote-ref-20)
20. Sukladno članku 25. Zakona o gradnji (NN 153/13, 20/17, 39/19, 125/19), izrada energetskog certifikata i energetski pregled zgrade prije obnove nisu prihvatljive aktivnosti u okviru projektnih prijava koje se odnose na zgrade čija je ukupna korisna površina veća od 250 m2). [↑](#footnote-ref-21)
21. Pojam obuhvaća rekonstrukciju (čl. 3 stavku 28. Zakona o gradnji) i/ili dubinsku obnovu (čl. 3. stavku 1. Zakona o gradnji) i/ili energetsku obnovu (čl. 3 stavku 4. Zakona o gradnji) i/ili značajnu obnovu (čl. 3. stavku 41. Zakona o gradnji). [↑](#footnote-ref-22)
22. Ukoliko nisu obuhvaćeni prethodno navedenim. [↑](#footnote-ref-23)
23. - „Operacija (projekt) je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima“.

    - Operacija (projekt) obuhvaćena područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupka provjere te je propisno uzeta u obzir procjena alternativnih rješenja na temelju zahtjeva te direktive *(samo ako je primjenjivo)*.

    - Operacija (projekt) uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a, uključujući da je operacija (projekt) ulaganja u infrastrukturu čiji je očekivani životni vijek najmanje pet godina otporan na klimatske promjene. [↑](#footnote-ref-24)
24. Kriteriji prihvatljivosti projekta 11. i 12. [↑](#footnote-ref-25)
25. Kriteriji odabira 5.1, 5.2, 6.1, 6.2, 6.3, 6.4, 6.5., 6.6., 6.7. [↑](#footnote-ref-26)
26. EDES baza podataka sadrži popis osoba ili subjekata koji su isključeni iz ugovora koji se financiraju iz proračuna EU, između ostalog, na temelju teške profesionalne povrede, prijevare, korupcije i drugih kriminalnih aktivnosti ili značajnih nedostataka u ispunjavanju njihovih glavnih ugovornih obveza te im se stoga ne može dodijeliti ugovor financiran iz proračuna EU. EDES baza podataka dostupna je na poveznici <https://ec.europa.eu/info/strategy/eu-budget/how-it-works/annual-lifecycle/implementation/anti-fraud-measures/edes/database_en> [↑](#footnote-ref-27)
27. Navodi se ili (a) dokument koji prijavitelj treba dostaviti u svrhu provjere ispunjavanja određenog kriterija, ili (b) mjesto u prijavnom obrascu u kojemu prijavitelj treba ponuditi podatke relevantne za provjeru ispunjavanja određenog kriterija, te po potrebi objašnjenje u kojem opsegu će se provjeravati ispunjavanje pojedinog kriterija. [↑](#footnote-ref-28)
28. S obzirom na planirani rok za prijavu projekata moguće je da se odnosi na 2022. ili 2023. [↑](#footnote-ref-29)
29. S obzirom na planirani rok za prijavu projekata moguće je da se odnosi na 2022. ili 2023. [↑](#footnote-ref-30)
30. Projektni tim može biti imenovan iz stručnih službi Prijavitelja ili vanjskih suradnika istih, ovisno o odluci Prijavitelja te ne mora nužno biti sastavljen od osoba iz iste institucije. [↑](#footnote-ref-31)
31. Sukladno čl. 51. Pravilnika građevine koje se rekonstruiraju ili nastaju rekonstrukcijom moraju se projektirati i izvesti tako, da ovisno o svojoj namjeni, sadrže elemente pristupačnosti propisane člankom 44(1), S obzirom na sadržaj ovog poziva očekivano je da će se u većini slučajeva usklađenost trebati osigurati kako je propisano člankom 44(1) 8. građevine kulturne namjene. Radi se o minimalno obaveznim elementima pristupačnosti neovisnog življenja koje javna kulturna infrastruktura koja je predmet projekta mora zadovoljavati (bilo da je već osigurano (neovisno o projektu) bilo da su aktivnosti nužne za osiguranje usklađenosti dio projektnog prijedloga) [↑](#footnote-ref-32)
32. <https://op.europa.eu/en/publication-detail/-/publication/23a24b21-16d0-11ec-b4fe-01aa75ed71a1/language-en> [↑](#footnote-ref-33)
33. <https://susproc.jrc.ec.europa.eu/product-bureau/sites/default/files/2023-04/Technical%20Guidance%20adapting%20buildings.pdf> [↑](#footnote-ref-34)